CNF Nih CNLD Hi A Tanh Taktak Ko Nan Ti Ahcun CNF Zong 2008 Phunghrampi Dirkamtu A Si – Chuncha News\nCNF Nih CNLD Hi A Tanh Taktak Ko Nan Ti Ahcun CNF Zong 2008 Phunghrampi Dirkamtu A Si\nCNF nih CNLD hi a tanh taktak maw?: Kan ram hi 1962 in nihin tiang ralkap nih a kan uk. Minung tampi nih cun atu hi Daw Su hruaimi NLD cozah nih a kan uk an ti kho men. 2008 phunghrampi ruangah NLD hruaimi cozah nih cun thanhchonnak te lawng a tuah khawhmi a si. Uknak (administration) timi biafang, a herh bikmi nawlngeihnak vialte cu ralkap kut ah a um dih. Cu ralkap kut in luat khawhnak lam cu miphun kip nih kan duh ciomi a si. 2008 phunghrampi timi cu kan ram hi ralkap nih zungzal a kan uk dingah nawlpeknak phunghrampi a si.\n2010 thimnak an tuah lioah party hme le miphun party pawl lawng an lut caah ralkap party USDP nih cozah a kalpi. Mah lioah cun mipi nih vote pek zong pek lo zong USDP nih cozah kalpi ding a si ko. Kum 5 a kalpi hnuah 2015 ah thimnak an tuah than tikah cun NLD a lut cang caah mipi nih ralkap kut in a kan luatter khomi le kan ram caah thatnak a tuah khotu ding tiin vote an pek i NLD cozah nih kum 5 a kan kalpi. NLD cozah nih cun thil tha tampi tuah a duh ko nain 2008 phunghrampi ruangah a duh ningin kalpi khawh a si lo.\nRalkap uknak duh lo ruangah Chinram le Chin miphun dawtu pawl nih ramdang an chuak i CNF an dirh. Hi CNF min in an duhmi vialte ralkap cozah sinah an hal. Hriamtlaihtu caah CNA zong an dirh. Ralkap nih kan uk hlah sehlaw CNF le CNA hi a um hrimhrim lai lo. Miphun dang hriamtlaih pawl zong an um ve lai lo, Ralkap doh dingah ramleng a chuakmi lawngte an si. USDP hi 2008 phunghrampi rawkral lo dingin zohkhentu le dirkamtu caah dirhmi ralkap party a si. 2008 phunghrampi remh ding le a thar sernak nawl cu USDP kut ah a um caah USDP hi tanh u timi bia zong hlennak bia a si.\nCNLD hi Chin miphun party a si caah Chin minung vialte tanh ding a si tiah hruaitu le tanhtu cheukhat nih an chim. Cheukhat nih CNLD tanh hi CNF tanh a si ve an ti. CNLD hruaitu pawl chiatnak le thatnak kong hi ka chim duhmi a si lo. Naite ah CNLD hruaitu Pu Ngai Sak nih Interview an tuahnak ah CNLD cu aho party he hmanh komhnak a ngei lo, zei party he hmanh Kawi (alliance) a tuah lo a ti. Kan Covo ‘Federal Democracy’ hmuh khawh dingah kanmah lawngin kan dirmi a si a ti.\nUSDP nih Tinhmi (14), a ngei i cuhna lakah Democracy le Federal kan hmuh khawhnak dingah timi point hi 2021 in tuanchuah khawh dingah party (29) nih USDP he Kawi (alliance) an tuah. Cuhna cu, 1. National Unity Party (NUP), 2. National Development Party (NDP) 3. Modern People Party (MPP) 4. Democratic Party (Myanmar) (DP) 5. National Political Alliance League (NPAL) 6. New Era Union Party (NEUP) 7. Democracy and Peace Party (DPP) 8. Lisu National Development Party (LNDP) 9. Inn National Development Party (INDP) 10. Non Thamu Democratic Party (NTDP) 11. New National Democracy Party (NNDP) 12. Myanmar National Congress (MNC) 13. Rakhine State National United Party (RSNUP) 14. Mro National Development Party (MNDP) 15. Public Contribute Students Party (PCSP) 16. Union Farmers and Workers Force Party (UFWFP)\n17. People’s Party (PP) 18. Peace and Diversity Party (PDP) 19. 88 Generation Democracy Party (88GDP) 20. Wa National Party (WNP) 21. National Democratic Force (NDF) 22. Pao National Organization (PNO) 23. Myanmar Farmers Development Party (MFDP) 24. Bamar People’s Party (BPP) 25. Union Democracy Party (UDP) 26. Kayin People’s Party (KPP) 27. Chin National League for Democracy (CNLD) 28. Federal Union Party (FUP) 29. Shan Nationalities Democracy Party (SNDP) Dated 15, 2020 ပုံႏွိပ္ထုတ္ေဝခြင့္အမွတ္- ဦးတင္ေအာင္ (၀၁၄၁၂) USDP Thantlang. Party hruaitu pawl nih a thli tein Kawi an sermi a si ti kha Thantlang USDP nih a ruat manh lo ruangah hi Biathli hi a chuaksualmi a si.\nParty Alliance tuahmi cu township level in tuah khawh a si lo. Center lawng tuahmi a si. Ralkap uknak duh lo ruangah ramtang a chuakmi CNF nih a dohmi ralkap bochan in ralkap party USDP cu nangmah lo cun tiin Kawi a ser lai maw? 2008 phunghrampi cu Hlutraw Chungah remh khawh lo zongah Hluttaw Lengin remh khawhnak lam kan kawl lai an ti I “21st Century Panlung” tiah min an sak. “Union Peace Conference” tiah. Tlangtar in meeting cu vawi tampi an tuah cang. Party aiawhtu, Miphun aiawhtu, Mibu aiawhtu, Hriamtlaih aiawhtu, Cozah aiawhtu, etc dihlak thanuam ngaiin Meeting an kai lengmang.\nAn duhmi pek le pek lo ding nawlngeitu cu Daw Su zong a si lo, President zong a si lo, Ralkap a si. Ralkap nih an duhmi thil hi pakhat hmanh pek a duh hna lo. Ralkap nih Federal zong a duh lo, Peace zong a duh lo, 2008 phunghrampi remh zong a duh lo. 2019 ah NLD cozah nih 2008 phunghrampi remh ding a ti nain ralkap le a minung usdp kozale pawl nih an duh lo caah remh khawh a si ti lo. Cucaah Lam dang kawl a herh cang. Federal kong hi 2008 phunghrampi ah a tel lo. Hluttaw Lengin chuakpi an duh zongah ralkap leiin a lenglei agenda cu rak chuakpi hlah, 2008 phunghrampi chung lawng chuakpi khawh a si ti si ko.\n2008 phunghrampi chungin CNLD nih Federal Democracy kan kawl lai a ti. Hi kong hi ramdang ah va hal khawhmi zong a si lo. Duhmi cio hal khawh le hmuh khawh a si ahcun atu hi an hmuh dih cang lai. Cun phunghrampi nih central cozah nih ramkulh cozah a tlaih lai a timi cu central cozah a si khawh lo dingmi miphun party CNLD nih cozah kan tlaih khawh lai timi bia tehna chim in mipi hlen ding a si lo. Lungfimlo caah cun an zumh ko lai, zumh hlah ti khawh zong a si lo. 2010 ah Chin party nih mp seat 18 chungah 10 teinak a hmuh i cozah cu usdp nih a tlaih. Chin party nih Chin cozah tlaih khawhnak lam cu 2008 Phunghrampi nih a siang lo timi hi mipi caah hngalh a herh tukmi a si.\nRalkap lungput cu a cunglei ah ka langhter dih cang. A cunglei party (29) pawl nih ralkap party\nUSDP bochan in Kawi an ser cang. CNLD zong a tel ve cang. CNF nih a dohmi le a huatmi ralkap cu nangmah lawng Federal Democracy na kan pek khawh tiin panh a duh taktak lai maw? Hi Ca reltu nan dihlak tha tein khuaruat cio tuah u. CNF nih a dohmi ralkap cu a bochan taktak lai maw ti cu amah nih a hngalh bik lai. CNLD tanhtu pawl zong tha tein ruat tuah u! Ralkap hi nan bochan taktak maw? Ralkap lawng nih Federal Democracy a kan pek khawh nan ti ve maw?\nPolitics cu duh ning le pomh ning cio in dirpi khawh a si ko. Ralkap ruangah sifak bikmi ram kan si cang kan ti lioah ralkap lawng kan duhmi a kan pek khawh tiah panh a duhmi nan si ko ahcun nanmah nawl si ko! Tanh taktak ko ahcun kan hnu thla ah Ralbawizik Min Aung Hlaing a tongmi party (34) le Kawi a sermi (29) party vialte cu 2008 phunghrampi dirkamtu an si dih cang. Kum 5 chung nawlngeihnak ca lawng khua an ruat cang. Tefa chan tiang ram thatnak an ruat duh ti lo. CNF nih CNLD hi a tanh taktak ahcun CNF zong 2008 phunghrampi dirkamtu a si ve tinak a si. A si le si lo cu hruaitu pawl nih an hngalh bik lai. Pumpak cio iruat cio usih. Catialtu: Laiki Chozah (11.9.2020)\n2020 Rampi Thimnak Cu Mipi Nih Party Nak In, Chinmi A Dawtu Minung Lawng Vote Pek An In Timh Cang\nR.I.P: Apoi Hringhran, Kan Unau Hna An Tem Tuarnak Cu Ngaihchiat Ngai Ngai A Si


Saturday, Dec 07th\tLast update01:15:05 PM GMT\nRalkap Cozah Uknak Kum 20 Chungah Vailamtung 20 An Phur\nKharmi Yangon University Awn Than A Si\nZuar Tong Rohingya Kong Hlathlai Ding, UNO Le USA Nih Thai C...\nVawleicung Hruaitu Nih Mandela An Thangthat Cio\nRussia Nih Germany A Caak\nHngalhternak/ Acknowledgement\tHngalhternak/Acknowledgement: Thawngpang (news) timi cu thawngtha a um bantuk in thawngchia zong a um lai. Dawhcah-lo mualphonak thawng a um i thangthat hmuhnak thawng zong a um fawn. Globalchin thawngzamhnak nih cun zeibantuk thawngpang paoh, a dah khawhmi paoh dap in careltu mipi sinah a phakter hi a hmalaknak a si bantukin midang thangthatnak le midang mualpho duhnak caah a tialmi a si lo ning kha careltu vialte nih theih awk ah von langhter chih kan duh fawn.\nGlobalchin maivan (website) chungah taarmi capar, biazai, tuanbia, le pathian bia paoh hi a tialtu mimal hmuhning le pomning an si dih i, GCN cu a taartu lawng lawng a si. Globalchin nih thawngpang a taarmi ah a dik lomi a um ahcun a dikmi thawngpang he globalchin editors te sinah theihternak tuah a si lai i a dikmi thawngpang in rak thlen colh a si lai; nain thawngpang a dikmi chuahpi khawh tung loin thawngpang a diklo timi lawng chimmi cu biapi ah ruahpiak a si lai lo i taar thingmi ning tein taar peng a si rih ko lai.\nLaica tein Mipi sinah an tialmi thawngpang, capar, asiloah biazai tibantuk cu anmah tialning origin ning tein Globalchin website ah taar a si lai; a tialtu, a chuahtu le laaknak ( source) tha tein taar chih a si lai. Laica a palh tukmi belte a um sual ahcun Laica a thanchonak ding caah tuahmi website a si ve bantuk in editors te nih tha tein Laica cu edit an von tuah te lai; editors te nih Laica an remhmi ah catialtu asiloah a ngeitu nih lungtlinlonak a ngeih ahcun editors sinah theihter a si lai.\nGlobalchin nih thawngpang a taarmi thawngpang chung i aa telmi asiloah thawngpang a rak simi hna nih a thawngpang kha mipi theihter a duh lo asiloah globalchin website ah taar lo dingin a duh ahcun mipi theihter a duh lonak le taar a duh lonak a ruang langhternak catial he globalchin editors te sinah theihternak a tuah lai. Cu hnu lawngah editor te nih a herh an ti ahcun thawngpang cu hnawh a si lai.\nGlobalchin editors hna sinah siaherhmi, ruahnak pek duhmi, hmuhning asiloah theihter duhmi a um ahcun zeitik caan paohah pehtlaihnak tuah khawh a si. A rangbik in thawng leh khawh kan rak in zuam hna lai.\nGlobalchin he Pehtlaihnak tuah na duh ahcun a sirlei ah langhtermi ning tein lawmbawm thawh na duh ahcun or GC Bu ah i telve na duh or Volunteer tuan na duh ahcun " Board of Administrator" sinah pehtlainak na tuah lai,asiloah Regional Representative hna sinah pehtlaihnak na tuah lai. Thawngpang or Laica he pehtlai in GC editors pehtlaihnak tuah na duh ahcun Board ah News Editors sinah pehtlaihnak na tuah lai. Cauk chuah ding, DVD chuah ding, Magazine chuah ding na ngei i, GC nih chuahpiak ding in nawlpat or pehtlaihnak tuah na duh ahcun Board of Publisher sinah pehtlaihnak na tuah lai.\nComment tial tik ah email tial chih lawng ah a lang kho. Bia dawh, bia nem tein comment pek hi kan duhpimi a si. Comment paoh paoh moderate tuah a si i, tawlreltu hna nih aherh tining in comment tha lo cu hlawt piak lengmang si lai. Comment tialtu i umnak hmun le hma cu dawi khawh a si i, comment tial tik ah mibu pakhat khat le pumpak pakhat khat kong ah comment pekmi cu chirhchan ah lak khawh si i, kherhhlei than khawh zong a si. Comment tialtu nih mindeu na hman zongah na tialnak hmunhma kha dawi khawh cawlh a si caah mithieh lo 'Anonymous' taktak si khawh si lo ti zong ka nin theihter cia hna.\nCopy Rights: Global Chin News nih an tar cangmi capar, biazai, News, hmanthlak or lenhloi tibantuk vialte cu Global Chin News sinah sianhnak lakhmasa loin zeibantuk cazual, magazine le thawngca hmanh, Hard copy print mi ahcun tar khawh a si lai lo. Cun, Global Chin News nih a ngeihmi Thawngpang, News or Hmanthlak or Biazai tibantuk vialte cu website dang ah na tar tikah thate in globalchinnews website links na pek lai i, catialtu credit thate in na pek lawng ah hman khawh a si lai. Older news items:\nA tha tukmi a si . A ruang cu mikip nih kan i cawn khawh cang cu aw. Cun lung ruannak zongah a tha tukmi a si thiamthiam.\nHmaithla Ah 'Mei' Timi Chin CD Hlaphel A Chuak Lai\nNew York Metro Lam Nal In Minung 4 Thi, 67 Hmapu Ralkap Cozah Uknak Kum 20 Chungah Vailamtung 20 An Phur\nZuar Tong Rohingya Kong Hlathlai Ding, UNO Le USA Nih Thai Cozah An Fial\nLeimimh Ruangah Lianrih Khua Thial Tiang Hau In Harnak An Tong\nPalaung Hriamtlai (TNLA) Nih Cozah Kahdaihnak A Hnon (10)\nUS FEDERAL COZAHUSA Federal cozah umtuning hna ...Relchap>>>\nLAICA THEIHTLEI Laica kong kan buai pah lengmang tawnmi hna........ Relchap>>> SERMON\nLairam Christian State ah Ser Uhsih...Relchap>>>\nChin miphun thawhkehnak tuanbia..Relchap>>\nDawtnak biazai pawl rel ding...Relchap>>>


Tu Tan Myanmar Idol Ah Benjamin Le Esther Ah Hin Benben Cu Pa Hnihnak Rim A Nam Cang Ko Hih – FIAKFAIROCK\nKawlram Minthang Actor Phyo Ya Za Niang Nih Esther A Uartuk Nak Kong A Chim (+Video)\nAtu lio kawlram minthang Phyu Raza nih cun Myanmar Idol Season 4,hlasak zuamnak ah a tel cuahmah mi Top 6 tiang in a kai cang mi Esther Dawt Chin Sung kongah tuchun ah mah tin a chim,”kei cu a ka hringtu ka pa hi a cozah rian t’uantu a si ve caah hmun kip ah kan um i Halkha zongah saupi kan rak um cang i Laitlang a t’hang lian mi ka si caah Laiholh zong ka thiam peng ko rih.Cun Esther zong hi Suhkahyeete hlasak zuamnak ah a rak itel ve i ka rak theihtuk mi a si”tiah a chim.\nCun,Esther he hin Suhkahyeete hlasak zuamnak a rak i zuam t’i mi ka hawi zong a si.a tutan Myanmar Idol Season 4,hlasak zuamnak ah a vun itel tik ah a hman thlak ka zoh tik ah a rak t’hang ve cang i,Suhkahyeete hlasak kan rak izuamnak hmanthlak ka zoh hnu in ka hawi a si kha ka theih khawh.Esther nih Myanmar Idol a zuam hi a min cu ka theih ko na in kan hngakchiat lio ka hawi Esther kha a si lai tiah ka ruat lo.\nAsinain a sining ka dothlat tik ah kan hngakchiat lio ka hawi Esther a si kha ka vun theih tik ah Mipi sin zongah ka hawi a si kha theihternak/ka chimh hna i,Esther cu mipi zong nih thazaang an pek cang.cun kan nih Unau rual hna cu Laitlang ah a t’hang lian mi kan si i,kei hna cu tanghra ka awn tiang Lai tlangah Sianginn ka kai.kan Unau rual in Laiholh zong kan thiam dih.\nCun,Laimi hna hi cu an hngakchiat lio tein Sunday School a kai mi an si tik ah hlalei zongin an t’hangcho a hranpa tein cawn an herh tuk ti lo.asinain kan nih Kawl miphun hna cu Laimi bantuk in Sunday School a kai mi kan si lo tik ah hlasak lei hi a hram thok tein cawn kan herh!kei zong ka hngakchiat lio Latlang kan um lio ah cun Sunday School ka kai ve i a nuam taktak.curuangah a tu tiangin Laimi phun hna hi ka dawt khun hna,Laimi cu a toi dor mi le mi a upat thiam mi a si.cun,thil pakhat khat kan tlau sual zongah kan sin a rak phan t’han miphun dang bantuk in thil an la in an fir bal lo.a video rak ngai ve hmanh.


Suu Kyi cu ICJ ah Myanmar dirkamh dingin Netherlands ram a phan cang | THE CHIN EXPRESS\nInternational Court of Justice (ICJ) ah Myanmar dirkamh dingin Ruahnak Petu le Ramdang Vuanci a simi Daw Aung San Suu Kyi le a zultu pawl cu tuni dei hlan 12am ahkhan Netherlands ram an phan cang.\n“Myanmar nih Rohingya miphun cihmihnak a tuah…” tiin vawlei cung muslim ram 57 i funtomnak bu ‘Organization of Islamic Cooperation (OIC)’ aiawh in Gambia ram nih ICJ ah Myanmar taza a cuai caah Myanmar runven dingin Suu Kyi le sihni pawl Netherlands ram an phak hi si.\nZarhpini ah Naypyitaw in an i thawh i Nikhatni 12am ah Netherlands khualipi Amsterdam an phan. Amsterdam um Myanmar Tanzung lutlai nih a don hna. ICJ a umnak The Hague khuapi cu Amsterdam in mawtaw in suimilaam 1 fai kal lawng asi.\nGambia ram aiawhtu sihni pawl zong Netherlands ram an phan cang. “Vawleipi Biaceihnak (World Court)” ti zongin auhmi International Court of Justice (ICJ) cu UN biaceihzung sangbik asi.\nThaizing, December 10 in 12 tiang ni 3 chung ICJ biaceihzung ah Gambia ram aiawhtu nih Myanmar sualphawt biachimnak le Suu Kyi nih Myanmar dirkamh biachimnak an tuah lai. Vawlei cung mi vialte hmuh dingin live an thlahte lai.\n2017 ah Arakan Rohingya Salvation Army (ARSA) nih a pehpeh in Myanmar palek le ralkap sakhan an tuk caah Myanmar ralkap nih a lehrulh hna i Rohingya 700,000 leng Bangladesh ram ah an zaam.\nUN hlathlaitu pawl nih “Myanmar cozah nih ARSA a lehrulh hna ning hi Rohingya miphun ‘cihmih’ duhnak lungput aa tel…” an ti. Myanmar cozah le ralkap nih an al.\nNetherlands ram The Hague khuapi um UN biaceihzung sangbik ICJ ah Myanmar dirkamh dingin a kalmi Suu Kyi kan dirkamh tiin Myanmar ram ah sandah an piah\nSuu Kyi a zultu lakah ralkap an i tel ve rua lai tiah zumh a rak si nain, Amsterdam an phak lio hmanthlak zoh tikah ralkap an i tel lo. Rampumpi Vuanci 2 le Rampumpi Sihni Zung in sihni pawl tu nih an zulh.\nRalkap biachimtu Brigadier General Zaw Min Tun nih, “ralkap nih zulh lo dingin cozah nih bia a khiah,” tiah ramchung media sinah a chim.\nSinain, tu thla ahcun Myanmar nih Rohingya miphun cihmihnak a tuah/lo kong an ceih rih lai lo. Gambia nih “Myanmar nih Rohingya miphun cihmih a pehzulhnak hnga lo kham” tiin ICJ a halmi kong lawng an ceih lai.\nICJ ahhin biaceihtu (biakhiaktu) 17 an um i case pakhat biakhiahnak ahhin a kumkum an rau tawn, tiah sihni thiamsang hna nih an chim. Nain, tutan cu miphun cihmih case asi rih lai lo i ‘hrem/that ti hna hlah’ tiin order chuah/lo kong lawng asi lai caah zarh tlawmpal ahcun result an thanh khawhte ko lai, tiah an zumh.\nICJ nih order a chuahmi pawl hi Myanmar zulhter khawhnak lam a ngei lo nain, a ṭha lo lei in order a chuah ahcun ramdang hmai ah Myanmar a minchia lai i leicung upadi tuanbia ah a caam zungzal lai.\nSuu Kyi le a zultu Myanmar team pawl cu December 11 le 12 ah ICJ ah biachimnak an ngei te lai. Mi tampi nih an zumhning bantukin Suu Kyi nih amah pumpak in dirkamhtu sihni pawl a hruai hna lai maw ti cu hngalh asi rih lo.\nDaw Hla Myo Nwe nih, “December 11 ah Suu Kyi nih ICJ ah bia a chim te lai,” tiah a chim.\n“Mah kong ah Myanmar dirhmun hi vawleipi nih a hngalh khawhnak hnga tutan hi caanṭha asi. ICJ ah ramdang vuanci nih a chimmi cu hmual a ngei deuh lai i biakhiaktu pawl zong nih fakpi in an ruah lai,” ati.\nAtu hi, Myanmar ram khuapi tampi ahcun Suu Kyi kan dirkamh tiin minung thong tampi nih sandah an piah cuahmah.\nTheihternak: Kawlram lawng si loin ramdang um Myanmar rammi tampi cu Suu Kyi dirpi dingin Netherlands ram ah tlawn an i tim. Cun, an umnak ram i Netherlands tanzung pawl ah Suu Kyi dirpi dingin sandah piah an i tim. Mah bantuk ahcun Chinmi kal hrimhrim lo ah a tha. Myanmar cozah kong zeitin ka chim ruangah dah ramthumnak ka phak ti kha philh lo ding.


Kan theih cio bantukin Jerusalem cu president thing Trump nih khan Jew miphun zungzal khualipi ah kan cohlan cang tiah a thanh. – Hakha Cherry\nIsrael Buainak Le Kan Ram Buainak Kong Tawi.Israel le Hamas tapung dohnak cu zarh hnih lei a kal cang. Israel leiin minung 12 nunnak a liam i Palestinian leiin 219 nunnak a liam. 219 chungah 150 naak tlawm lo hi tapung an si tiah Israel upa nih an chim.\nGazan mipi kha ralsa le phaw ah hmang in Israel mipi thah awk ah rocket 4000 hrawng Israel ah Hamas tapung nih an kah. Israel Iron Dome nih a huhphenh tuk hna caah Israel an him ngai.\nIsrael cu cunglei he tanglei he a mit le a kutke a tling tuk cang i ningcang loin doh awk a that lo caah mipi lak (khua chung) in Hamas nih rocket in an kah. Israel caah lehrul ning a har ngai.\nAsinain tha tein mipi sinah ralrinnak an pek hna hnuah cunglei in Hamas thlithup riantuannak le rocket hmun cu an phomhpiak hna. Inn sang pipi an kah lio zong kha a hlanken in mipi zam hmasa hna seh tiah khairiat bom sawhsawh in an kah hmasa.\nCaan zeimawzat an hngah hna hnuah cunglei in cim viar an phomh dih colh. Israel lei upa thin a phawh ngai hna caah fak ngai in an phomh hna. Rocket hmun, an thlithup riantuannak le vawlei tang khur cawhmi tam ngai a phomhpiak hna.\nHamas cu an cei ngaingai. An i sersiam thannak ding ah caan sau pi lak than an hau lai tiah expert nih an zumg.\nUS lei an siah International lei a siah pressure a tam tuk caah kahdaihnak an ser men lai tiah zumh a si. Israel PM Netanyahu nih cun cei cikcek in kan hrawh ta hna lai a ti nain zeidek an lawh te lai.\nHamas leiin kahdaihnak caah thil pahnih an hal. 1) Jerusalem i Muslim biakinn thiang timi Al- Aqsa hmun chungah Israel ralkap luh lo ding; 2) Jerusalem in ni chuahlei kam ah a ummi Palestinian thawl hna lo ding ti a si.\nKan theih cio bantukin Jerusalem cu president thing Trump nih khan Jew miphun zungzal khualipi ah kan cohlan cang tiah a thanh. Cucaah Jew miphun nih Jerusalem in Palestinian hi thawl an timh cang hna.\nIsrael nih 1948 i Israel ram an ser lioah raltuknak in Palestinian refugee tam tuk an rak um. Cu hna cu Jordan Cozah nih Jerusalem in ni chuahlei kam ah an umter hna. Hi lioah cun Jordan ramchung ah a rak um lio a si. 1967 Six Day War ah Israel nih a lak than.\nDuhsah in Jew miphun nih 1948 hrawng ah Arabs ram nih a kan chuhmi a si i, atu cu kanmah kut ah a phan than cang. Cucaah kan vawlei le kan hmun a si tiah Palestinian kha thawl dih hna i anmah um an duh cang.\nCun khatlei in Israel le Palestinian buainak hi atu i an i cuhmi hmun hi a si. Palestinian zong state (ram) pakhat bantukin dir an duh ve i, Jerusalem in ni chuahlei poah hi an khualipi ah ser an duh. Israel nih zeiti hmanh in a duh lomi a si.\nJerusalem cu, Trump bia bang, then awk a tha lomi an rosung bantukin an ruah. Hi hna pahnih ram kong buainak hi a dong thiam dingmi a si lo. Sersiam khawh dingmi zong a si lo. An buai lengmang lai.\nCucaah cun Hamas lei nih thil pahnih an halmi hna hi Israel nih zeitin dah an ruah ve te lai timi theih a si rih lo. Kahdaihnak cu an ser te ko lai nain zeitik ahdah timi chim a har rih.\nKan ram Kawlram zong a buai lengmang. Nunnak a liam lengmang. Kan Cozah thar dirhmi pawl zong duhning an cawl kho lo. Ralhrang pawl zong an zei poi lo. Kan ralhrang doh hi a tlolh sual te lai ti phan a um.\nFederal phunghram sertu bu dirh a si cang tbk zong kan theih i bia hmaan a si ko ahcun lamcan a sau ngai rih ti a fiang. Ralhrang kan dohning zong pikpak tete in doh a si i ralhrang hna caah hmih har an si lem lai lo.\nHmun kip cio ah dohnak ser lawng ah a thawng lai. Ralhrang pawl phazo lo le cawlcang cawk loin kan tuah hna lawng ah kan hlawhtling lai.\n‘Dalan’ timi a lar ngai. Ralhrang nih uknak an lak hlan deuh ah khan internet petu hna sinah ralkap nih nawl an pekmi hna cu ‘spyware’ nan chiah lai an ti hna. ‘Spyware’ an chiah ahcun ralkap nih mipi phone chonhnak, text kuatmi, email, kan umnak vialte an theih dih cang.\nSpy (sungthoh) kong a thei i a relmi nih cun thlithup in mipi konglam hlatnak le dawinak a tam tuk. Cucaah mipi nih kan i ralrin ding cu kan cell phone le inn phone zong an si ti hi kan theih a hau. Kan minung hawi zong a si kho fawn.\nChin miphun ksn khualipi a simi Hakha hna i duh poah in ralhrang pawl nih mipi an tlaih hna, an thah hna rihmi hna cu thinhun a zual. Raltha taktak in mipi le ram caah nunnak aa thapmi CDF upatnak sang bik kan in pek hna.\nKan lunghrinmi tu cu ram pumpi huap in CDF an siah PDF an siah cunglei in Coordinate a tuahtu lutlai an um hnga lo maw ti hi a si. Coordinate ngai in le suaisamnak ngeite in ralhral an dohmi ka hmu kho rih lo.\nMah duhning cio in cong kan thai rih ko rua tiah ka rush. Ka theih lo zong a si kho fawn. Ram pumpi huap in coordinate taktak in dohnak ning, conduct tu le strategy sertu bu um kho seh law ralhrang teinak lam tha bik a si kho men. Ka kut a ba hi vial.Credit– Luther Tin Hre\nRalkap dohnak hriamnam lak ah laiser meithal ka duh bik


AA sinah Chinmi 200 leng ralkap an tuan | THE CHIN EXPRESS\nAA sinah Chinmi 200 leng ralkap an tuan\nRakhine hriamtlai Arakan Army (AA) sinah Chinmi 200 leng ralkap an ṭuan, tiah AA ralbawi Tun Myiat Naing nih Irrawaddy media thawngla nu Nan Lwin Hnin Pwint sinah a chim.\nAA ralbawi Tun Myiat Naing nih, “kanmah AA ralkap lakah a tambik cu Rakhine miphun an si i a changtu ah Chin miphun an si. Chin miphun zong, Khumi miphun zong an i tel.\n“Kan chimhmi hna cu, hlan lio ah nanmah Chin he Rakhine ram kan rak dirhṭi hna. Rakhine rampi cu kan rak ngeihṭi hna. Mah ram hi kan rak ngeihṭi caah aa tluk tein covo kan ngahṭi hna awk asi. Mah covo cu aa tluk tein kan ngahṭi nak ding ahcun ṭuanvo zong kan lakṭi hna a hau. Hmun khat ah vengṭi hna usih law umṭi hna usih timi lungput in lungrualnak kan tuah.\n“Atu cu Chinmi zong an i tel ngai cang. Aza leng an um. 200 leng an um. Chinmi tampi an rak lut rih lai ti zong kan i ruahchan,” tiah a chim.\n“Kannih cu dothlennak ralkap, tapung ralkap kan ti cu rank hi tampi a hlawkmi arfi (bo) tleutleu cu kan i pe lo.\n“AA ralkap a ṭuanmi Chin pakhat nih ralkap phu khat a hruai khawh ahcun amah nih mah ralkap phu cu hruai in ral tuk ter asi ko.\n“Chinmi pawl cu Brigade Commander tiang cu an phan rih lo. Mah hi cu ṭuan caan sau/lo le anmah pumpak thiamnak cungah aa hngatmi asi.\n“Kan ralkap lakah mah miphun lawng cu a rank kan kaih lai timi ruahnak ṭhalo kan ngei lo. Khumi miphun chungin thiamnak a ngeimi an um ahcun ralbawi rank zong kan pek ko lai. Thiamnak a ngeih ahcun bawibik zong asi ko lai. Rakhine nu silole Kaman nu zong an thiamnak nih a phak cun bawi an si ko lai.\n“Minung pakhat cio an thil ti khawhnak zoh in an rank kan kaih hna. Miphun hoih in rank kaih cu a um lo,” tiah a chimchap.


Kan Tonmi Thil Kip Ah “Amen” Ti Ko Usih – Zion Tlang Media\nKan Tonmi Thil Kip Ah “Amen” Ti Ko Usih\nAugust 1, 2020 admin Biaknak\nHlaphuah thiam minthang Horatio G. Spafford nih cun, “ka nunnak lamthluan ti dai bang a kal caan ah, ngaihchiatnak nih tilet bang a ka fenh caan zongah “Amen” ti khawhnak na ka pek. Cucu ka thlarau le ka taksa ca ah a țhami an si ko” a ti. Hi pa hi Pathian a ttihzah i a duh mi, thawngțha ngaih awk a umnak hmun paoh ah umkal a duh mi pa a si. Voikhat cu London ah Evangelist minthang D.L Moody thawngțhachim ngai dingin a chungkhar he kal an i tim. Sinain a rian tlamtlinlo ruangah anih tu ni tlawmpal US ah hun um rih i hnuhniang ah va kal ve te dingin a nupi le a fale sin kal cu aa leet. Vanchiat ah a dawtmi a nupi le a fanule 4 hna cu Rili laifang an phak ahkhin țotho thlichia nih a den hna i a fanule 4 nunnak cuka ah cun a liam. Thawngpaang ngaih nuamlo a theih tikah, a ngaihchia hringhran. Van a zoh ah a sang, vawlei a zoh ah a pit. Pawngkam a zoh i a fale khuktti rual a hmuh hna ah mitthli nih mipi sin ah bia a chim. A nun a kuai, a thinlung a kuai. Hmurka ah a poi ti hlei bia dang a chuak kho lo. Cu lio ah a nupi zong ngaihchiat zuntuar in a um.\nAn nupa nun nih vawlei cungah vanruah bang mitthli a tlakter. Cutluk lungfak le ngaihchia in an um lio ah a nupi sin ah a hung kal. Tilawng in a hung kal i a fale thihnak hmun an hun phak ahkhin, mahka hi na fale thihnak a si tiah an hun chimh. Mitthli he khuaza a ruat i riliti dai tein a um ko rua tiah kan ruah caan, nunnak zong a tluangtlam ko rua tiah ka ruah caan ahhin, ruahlo in mitthli ti nih kan nun a ciah tawn si mu a ti i “Ka thlarau ca ah țha, ka thlarau ca ah țha” timi ZBC hla kan sak tawnmi kha a hun phuah. A tonmi kong ruah ah Pathian mawhphorh awk tlak khin a um nain, anih nih cun “Amen” ka tonmi hi nangmah hnatla a si ko caah Bawipa, ka ca ah a țha ko; Nangmah duhning a si ko ka Pathian, ka taksa ka thlarau ca ah a ttha na ti caah si ko tiah a ti.\nCu bantuk țhiamțhiam in vawlei minung nih nunchan ngei lo, chuahchan ngei lo an ti mi nu, Fanny J. Crosby hi, a chuahka ah cun vawlei a dawhnak le a thlum-alnak par a tep ve ko. Sinain sii chunh sual ruangah bawhkeuh a si lio in a mit pahnih in a caw. Hawi nih vawlei aa dawhnak le a nuamhnak theipar duh in an ceen lio ah anih ca ah cun vawlei hi muihnak in a khat i a thlum-al kho hrim lo. Anih ca ah cun ni ceu hi sullam ngei lo tluk a si. Hawi hmuh a hmu lo. Hawi kalnak ah a kal kho lo. Vawlei hi a ca ah a kha hringhran. Cutlukin mi vanhai le nun har in nun a hman lio ah, vawlei ah hrin le minung ah ser ka si cu vawlei nuamhnak partlanh in duhdim nun hman a si ttung lo, sertu Pathian sunparnak pek tu ah pei ser ka si ko cu (Isa.43:7, 21) a ti i, a tonmi thil kong ah lungsi tein Pathian a thangțhat kho mi a si ve.\nKa sining hi ka lungsi ko. Hihi si hlah ninglaw, vawlei a dawhnak le a nuamhnak theipar ka tlan hnga i cu nih cun zungzal hremhmun ah a ka hruai hnga. Cucaah ka mit nih khua a hmuh lo hi ka ca ah cun a ttha ko. Zeicahtiah, Pathian nih ka ca ah a tthalomi khua a khanglo ti kha fiang tein ka hngalh. Cu si hlah sehlaw, lei nuamhnak partlan in ka nun hi a liam cang hnga tiah, vawleipi nih chuahchan ngeilo tiah an timi nu nih cun an biahalnak a leh hna. Fanny hi mitcaw a si ko, nain Pathian nih a sunparnak ca ah tthawng taktakin a hmanmi a si i Khrihfa hla hi fung 800 lengkai a phuah. Culakah amah nun he vawleipi nih chuahchan ngeilo tiah an ruah lio ah, “Mah hi ka hla le bia cu a si, chun nitlak ka Khamhtu thangtthat hi” timi hla a phuah. Cucu ka chuahchan cu a si ko tiah a ti.\nHi hna pahnih nih an tonmi harnak le intuarnak hi a fak hringhran. Cuaithlainak lung nih lerh khawhlo tiang ngaihchiatnak a si. Vawlei hi an ca ah cun lawmhnak petu si loin ngaihchiatnak phortu ah a cang. Ngaihchiatnak le harsatnak cu an chungkhar ah mi chuakkhat unau bang a caam i, lunglomhnak nih khuallian bang a veh hna. Sinain, Pathian an thangtthat i, “Amen” -Bawipa kan ca ah thilttha na kan khanpiak caah an ti i a min thiang an thangtthat” zungzal. Cucu zumtu nun tak zong a si. Rev. Dr. Lian Mang nih cun, kannih zong thlarau hruaimi kan si. Harnak kan tonmi hi Bawipa remruat, thluachuahnak hram a si. Zei thil paoh kan cung tlung ai kun hawi dawt, van Canaan tu cuan in harnak ruat hlah. Kan tonmi thil kip ah hin “Amen” kan ti kho maw tiah, hla a phuah. Cucu Khrihfa nun kan timi cu a si. Kan harsatnak le intuarnak aa dang cio lai. Sinain kan harnak le tuarnak chung hin amah bochannak nun ngeih kan thiamnak hnga ca ah, kan tonmi kip ah Amen ti khawhnak nun Pathian nih kan pe cio seh. Catialtu Carson Tin Twin Oo.\nPrevious Post:Pu Moses Thla Cung Maw Pu Sonny Thang Cung Dah?\nNext Post:Actress Phway Phway: Daw Aungsan Suhkyi In Thazaang Ka La Than


Khrih Seihnam I Bei Hna Usih – Chin World News Evening\nKhrih Seihnam I Bei Hna Usih\nJuly 4, 2019 Salai Van Sermon\nMatthai 12:28-30: “Rethei le thilrit mi vialte hna, ka sinah ra tuah u, dinhnak kan pek hna lai. Ka seihnam kha i bei u, kei cu nunnem le mitoidor ka si caah ka nawl hi i cawn ve u; cun dinhnak kha nan hmuh lai. Ka seihnam cu a bei a nuam i ka thil cu a zaang,” tiah a ti.\nBawipa nih a bia thluachuahnak kan pek piak ko seh! Vawlei cu Sehtan Pennak tang I a um caah nifatin kan nunnak ah ngeihchiatnak le vansannak caan hna an um zungzal tawn. Cucaah mi cheu khat hna cu cu ngeihchiatnak le vansannak kan ti mi hna nih cun an zumhnak kha a zorter i Pathian he an I pehtlaihnak kha a cat theo tawn. Minung tampi nih kan palh tawn mi cu Khrihfa kan si tikah hin kan duhning tein thil hi kal viar sehlaw kan lam hi tluang zungzal seh ti hi kan duh. Asinain cu ti kan lam a tluan khawh nakhnga le kan phurh a zaan khawh nakhnga Khrih seihnam bei cu kan duh lo.\nRawl a tam mi nih khim a duh ahcun rawl kha a ei a herh bantukin sehtan hnahnawhnak le buaibainak chungin chuah a duhmi nihcun teitu Khrih seihnam beinak he thinlung chung thilrit vialte kha thumh dih a herh ve. Mah zawn I thilrit a ti duhmi cu thinlung thilrit hi a si. Cu thilrit vialte chawng khotu cu Khrih lawnglawng a si.\nKan lungthin thilrit phurh mi a hmu tu cu Khrih a si caah cu kan thilrit vialte a zaan khawh nakhnga a seihnam a si mi nunnemnak le toidornak kha bei a kan fial. Nihin ah mi tampi nih cun kan lungchung thilrit zaan ter nakding ah Nunnem le Doidor cu kan duh lo. Cucaah kan thilrit a zaang kho bal lo. Thla cu kan cam sihmanhsehlaw mi cung ah nunnem in va um le mi toi ah vai I dor cu kan duh lo. Zeitlukin thla na cam zong ah na nun a nem duhlo le nai dortor duhlo ahcun na thilrit cu a zaang bal lai lo.\nKan nun a nem khawhlonak le mi toi ah kan I dor khawhlonak cu mi chambau kan si kan I hngalh lo caah a si. Mi chambau mi palh ka si ti a theimi nih cun mi kha a upat hna I mi doi ah ai dor. Asinain mi palh ka si ti ai theilo mi nih cun mi kha zei ah an rel lo I an nun a hak I mi kha zei ah an rel hna lo. Cu bantuk in midang zei ah a rel lo mi le mi cung ah a cuang mi nih cun Khrih cu zeitikhmanhah an tong bal lai lo I Khrih he ai tonglo mi nih cun nunnemnak le toidornak cu an ngei kho bal lai lo.\nCucaah kan thilrit vialte a zaan khawh nakhnga Bawi Zisuh nih a kan fial bantukin kan thilrit vialte kha Khrih cungah chia hna usih law a seihnam a si mi nunnemnak le doidornak kha I bei hna usih. Bawipa nih kan dihlak caah thluachuahnak kan pek piak ko seh.\nPathian Duhmi Tipil Innak: Thiangthlarau In Tipil Inglo Mi Nih Cun Thiangthlarau Hmuhsaknak An Ngei Kho Lo\nCaan Dongh Hmelchunhnak – Rev. Hoi Cung Tum


***Vakok.Lian***: Thantlang Zuu Khap Bu nih bochanmi tlangval pakhat Palek nih an vuak\nThantlang Zuu Khap Bu nih bochanmi tlangval pakhat Palek nih an vuak\nThantlang, Chin Ramkulh-Thantlang khua hlum khuanu khuapa, biaknak le mino hna nih i bawm in an tuanmi Zuu Khap Cawlcanghnak i pumpek in a tuanmi tlangval pakhat cu Thantlang palik bawi le a hawile nih Hakha leiin a hung phanmi bus cung i zuu an chek lioah an vuak.\nOctober 21, 09 zaan ahkhan Thangtlang Zuu Khap Bu i an i bochan ngaimi Salai Ceu Lian cu zuu bawhnak hmun i zuu phurhmi a chek hna lioah Thantlang Palik Sakhan bawizik le a naule nih an vuak i siikhan a phan, tiah a pumpak humhimnak caah a min langhter lomi khuami pakhat nih a chim.\nPalik pawl nih an vuaknak a ruang he pehtlai in, "An tlaihmi zuu hi palik pawl ta si dawh a si. Cu ruangah hitin an vuaknak hi a si," tiah a ti. An vuak lio hin Thantlang sakhan-hmu zong nih thingtan aa ken ve i a naule cu"That uh! That uh!" a ti hna, tiah mithmu hna nih an chim.\nSalai Ceu Lian cu Zuu Khap cawlcanghnak ah pumpek in a tuan i khua upa hna zong nih an i bochan ngaimi a si, cun hi zuu khap le zuu chek hi cozah lei nawlngeitu sinah Thantlang khuanu khuapa le biaknak bu hna i bawm in tangka tampi dih in rak halmi a si. Nain, atu bantuk in palik nih kut an thlakhnawh hna caah khuami cu an lungfaak ngai. A herhning in cawlcangh dingin timhtuahnak zong an ngei.\n"October 22 ahkhan Thantlang pastor pawl le khuanu khuapa tonnak an ngei. An kan nihsawh tuk cang i a herh ningin cawlcangh dingin biakhiahnak an ngei," tiah thawng kan theih.\nKum hramthok hrawng zongah Thantlang Zuu Khap Bu nih Thantlang palik pa i a zuu lang 200 renglo an rak tlaih ruangah buainak tete a rak um bal.(Ref::YCCF-International)\nPosted by L.VanBlian_blogpost.com at 10:59 AM


Nargis Bawmhnak In Thil Ti Kho Pahmi Pawl Ceilak An I Rumnak! – Chin 11 News\nNargis Bawmhnak In Thil Ti Kho Pahmi Pawl Ceilak An I Rumnak!\nNargis bawmhnak in thil ti kho pahmi pawl ceilak an i rumnak. Puicimh lio zong phaisa vaivuan ti a si, a har takmi nih an tingco lo. Democracy kum hra hrawng chung ah thil ti kho pawl, mps chungkhat pawl an i hlorh i zaran cu siifahnak in an luat hlei manh lo. Chinchap ah cozah rian zong a si lomi lothlo, thingphur le zingzan ei ding dum a tuahmi hna zong Democracy cozah nih an dum le an lo an chuh dih hna mitthli he an i ciah.\nDemocracy cu a caan tawi ti khawh si, nain caan sau tuk uknak chia tang ummi miharsa hna caah theihthiam a fawi lo. CDM caah ramkip nih thawhmi phaisa zong duhning in kuat khawh a si rih lo. Pumpak in chungkhat kuat hmanh phaisa hlam tikah tamtuk an rak lak hna ti a si. A system ah silo in a minung ahhin a si ko tiah ni ca ṭuanmi pawl le siifak lung ah a um cang.\nCozah rianṭuan vialte ramdang in chungkhat bawmtu ngei lo bu in chungkhar cawmtu si zong ah CDM ah i paih dih ding a si tiah fakpi in kan au. Heh an mual kan phoh hna. CDM lo ah cun Khrifabu le khua hmanh in dawi dih ti a si. Cucu an ṭih i CDM cu an lut ko hna cheukhat cu. Ṭihnak ciocio.\nDemocracy cozah zong nih kum 10 chung ah rammi lung a lak kho taktak lo. Riansok ah thiamnak nakin phaisa tam chuah a hau rih. Politics ah i ruannak a um hlei lo, public he ai pehtlaimi pawl ah i ruannak a um lo. Ai dannak hi hmuhning le tonning ai dang cio lai. Mirum, mi sikho le bawi chungkhat nih an tonmi thlennak le siifak le zaran nih an tonmi ai dang. Nihin i kan tonmi kong ah mifim, mirum, catang ngei le political platform a ngeimi pawl nih biachim holh rel i ralrin deuh ngai a herh.\nMinung cu zapi ca, ram caah khua an ruat kho dih cio lai lo nain an pumpak le chungkhar ca cu an ruat cio. Kum khat ca an ruat kho kai lo, nanmah bantuk an si lo caah thaizing ni khat ca lawng an ruat kho men lai siifak nih cun. CDM hi Non-violent movement a si. Ralkap hmanh nan NonViolent in na doh ahcun na pawngkam khuami le rammi sawh kha Violence hman hnawh hlah. A lung thlen khawh i zuam, na tuahmi kha in hmu seh ralkap he nan i dannak kha, hrocer le ṭhihphei na dohmi kha thei seh. A caan um lo ti hlah, ziah a caan a um lo na ti? Sungh ding na ngeih ruang ah a si kho men.\nKei zong ka chungkhat, ka chung chuak zong Kawlram ah an um hna. Hi ram buainak hi caan saupi a rau lai. Uknak chia dohpah in mi harsa bawmh ding an tampi te lai, lung lak le thlen ding an tampi rih lai. Nangmah ruahning bantuk a ruah lo ruang ah a tuah lo ruang ah Officer a si lomi, reeng a ngei lomi, amah kong pin zei kong hmanh biakhiahnak nawl a ngei lomi, public figur a si lomi kha nan nawnnok hna a si cun na dohmi he = nan si ti kha thei ko.\nMah hi ka chim lai paoh ah khua ka ruat ta: CDM a tuah rih lomi cozah rianṭuanmi vialte hi ka ca nan hmuh cun CDM ve ding in khua rak ruat ve cang. Nangmah thawng in kan ram uknak chia dohnak thazang a ṭhawngdeuh hrimhrim lai. Duh thimnak na ngei, a si nain zeiruang ahdah hawi CDM an tuah timi ṭha tein rak ruat ve sawh cang. Catialtu: Si Bawimang Lian


Khuachung ah kah ti lo ding siseh tiah CNF upa kan chimh dih hna – The Cherry Par\nKhuachung ah kah ti lo ding siseh tiah CNF upa kan chimh dih hna\nThantlang chuah tak dih uh tiah nawlpek ngaingai a um lo\nThantlang khuapi chung kahdohnak a chuah hnu khuami a tam deuh cu an zaam i a taang mi khua hngak khuami hna zong ni 3 chung ah zaam dih ding tu in Thantlang CDF lei nih CNA nawl an hal mi tu a si tiah kan theih.\nHi kong he pehtlai in Thantlang khuami upa pakhat nih, “A biahram ngai hi cu chuah tak dih uh ti cu a si lem lo. Nizaan ruak fim khawh khan khuami a taang mi pastor le khuami hna zong meeting kan thu i, khuachung ah voi hnih an i kap cang le hliam a tuar mi 20 hrawng an si in khan CNA lei kan chimh hna.\nKhuachung ah kah ti lo ding siseh tiah CNF upa kan chimh dih hna. Anmah lei zong nih an kan cohlan. A zaammi zong rak kir dih hna seh an kan ti. Ni 10 hmanh a rau lo, September 18 ah an i kap than. Hi kahnak ah kan Pastor pakhat zong a nunnak a liam. Kahdohnak a chuah than tik ah CDF lei kan chawnh hna.\nCDF nih an kan leh mi cu, “Asi, atu thil sining kan zoh tik ah an dirhmun hi a dik lo. I kah rih ding dirhmun a si tik ah khuami zong kan in thloh ngam ti hna lo, nan duh cun chuak cang ko uh,” an kan ti. Hi an chimmi hi speaker on in kan dihlak in kan ngaih,” tiah a chim.\nThantlang kahdohnak ruang ah khua mi an zaam, khuahngak zong zaam dih ding in thawng an thanh. Chin Ramkulh, Thantlang khuapi chung ah hmunhma a laa i khuami hna ralphaw ah a hmangtu SAC ralkap le tangti unau CNA le CDF hna he September 7 hnu kahdohnak a chuak i, khuami thonghra leeng an zaam cang lawng si loin a taang mi zong khua chuah tak ding in nawl an chuah tiah thawng kan theih.\nAn zaamnak kong he pehtlai in khuami pakhat nih, “Kan zaam lai lo tiah kan rak I timh mi bak a si ko nain, kan dirhmun nih a pek ti lo ca ah kan zaam a hau cang ko. Meithal le bomb an duh ning poh in an kan hman hnawh tik ah hliam a tuar mi inn a rawk mi tampi a um. Kan dirhmun hi rak kan theihthiampiak ve hram uh. Nunnak cu a sunglawi tuk mi a si, kan inn le lo tu cu a rawh than zong ah kawlhawl khawh than a si. Cu a si ca ah nunnak him nakding hmun ah kan zaam ve hi a si,” tiah The Hakha Post ah a chim.\nCun, atu khuahngak ah a taang mi khuami cheukhat hna zong zaam dih ding in thawngthanhnak le tlangaunak an ngei tiah theih a si. Zaam dih ding timi kong ah, “Nihin September 20 thok in Thantlang cu kan chuah tak dih ko cang lai e. A dam lomi le tarnu tarpa kan fimtawl khawh in kan zam ve cang lai.\nThantlang khua mei niih a kangh lo nakding tu thla rak cam cio ko u tiah,” Thantlang khuanu khuapa Chairman Pu Lawm Bik nih a Facebook cahmai ah a langhter. NUG nih D-Day a thanh September 7 hnu Thantlang khuapi chung ah kahdohnak le tlerhkhawnnak nifatin zaan fatin a chuak. SAC ralkap lei kut in khuami hliam a tuar mi le nunnak a liammi zong tampi an um cang. Credit: The Hakha Post\n← CDF – Mindat Nih palek 6 le SAC ralkap 2 an thah hna, CDF pasaltha pakhat nunnak a liam!\nChin miphun na lung a dong maw? Na thaba tuk cang maw? →


Model Sara Croce: A Biachim Ka Cohlan Piak Duhlo Caah C.Ronaldo Nih A Ka Block – Chin 11 News\nModel Sara Croce: A Biachim Ka Cohlan Piak Duhlo Caah C.Ronaldo Nih A Ka Block\nModel Sara Croce biachim mi ruang ah Italy thawngzamh cu an lar kho taktak cang, nizan ah Italy ramchung model mingthang ngai pakhat a si mi Model Sara Croce nih C. Ronaldo he an karlak thil umtu ning fiang tein a chim mi ruang ah Italy ram mipi pawl zong khuaruah har ngai in an um ko hna. Model Sara Croce nih a chim ning ah cun ka phone number hi mi pakhat nih keimah theih loin C. Ronaldo a rak pek i si theu lai, C. Ronaldo nih ka phone number a ngeih bak in WhatsApp ah message hi ngol loin a rak ka kuat lengmang.\nRonaldo nih message a ka kuat mi ah cun Khrihfa a si nak kong zong tampi a rak langhter chih lengmang i hmunkhat ah lengchuah le tlonlen tti ding in a ka sawm tiah Model Sara nih cun a chim. Cun mipi nih an theih lo nak ding le mualpho in kan um nak hnga lo ding ah vengtu a chiah hna lai kong a chim mi hna hi cu zumh hmanh ka zum kho lo, a biachim ning le lengchuah chawhvah a ka sawm ning hi a bia ning tein chim than ding hmanh ah ka ning a zak cang tiah zong Model Sara nih cun a chim hi a si.\nHi kong he pehtlai in Model Sara nih C. Ronaldo sinah leh nak bia a chim mi cu “bawlung chuih thiam le minthang pawl hi ka tlangval si ding ah cun ka duh mi hna an si lo. Zeiruang ah ti a si ah cun lih chim an hmang, velhle in nungak komh an hman hna caah bawlung chuih thiam he pehtlaih nak ngeih ka duh lo tiah ka leh i cu ruang ah cun C. Ronaldo nih Instagram ah a ka block nak zong hi a si tiah a chim.\nHi kong he pehtlai in Italy mipi an khuaruah a har khun nak cu C.Ronaldo le a nupi Georgina Rodriguez cu chungkhar pakhat ah fa 4 ngei in khuasa lio mi an si ko caah zeitindah Model Sara nih a chim mi hi a si khawh hnga tiah khuaruah har ngai in an um ko hna.


Rung Lian Ceu le Conor McGregor ikhahlonak Fak tak tak an ngei. – Salai Kawltu\nRung Lian Ceu le Conor McGregor ikhahlonak Fak tak tak an ngei.\nMarch 17, 2019 salaikawltu Lai Paih\nLai paih thawng Rung Lian Ceu le MMA fighter Conor McGregor hna hi idannak fakpi an ngei. Laimi lakah Rung Lian Ceu a thei lo tu kan um lem lai lo. Lai mi level cun a paih thiamnak thawngin minthang bak a si ve. Cun vawleicung level in minthang MMA fighter Conor Mcgregor he idannak fakpi an ngei. Tha tein rel law na fiang lai. Conor hi naite khan amah a ttanhtu (fans) pakhat phone cu dawhcah lo tak tak i hrawhpiak caah tlaihkhih a tong. MMA Star Conor MCGregor hi kum 30 a si cang i diklo ngai i thilri hrawh le dawh cah lo thil fir case in tlaihkhih a tong tthan. Report nih a langhter ning ah McGregor nih amah a uartu (fan) phone cu zing lei 5:00 am ah Fontainebleau Miami Beach hotel leng ah a khuai piak. Amah a uartu nih Conor hi a phone in hmanthlak pi a timh. Asinain Conor nih hin amah a uartu (fan) phone cu a vawlei ah tla lak in a bengh piak. Cun a phone hi voi tampi a lamhpiak chih rih. Conor nih a hrawh cikcek hnu ah a phone cu a lakpiak i lodiam a kaltak.\nConor nih a hrawkpiakmi phone hi $ 1000 man a si . Tutan lawng siloin MMA fighter conor hi voi tampi dawh cah lo a cawlcanghnak ruangah tlaihkhiih hi a tong pah lengmang. Lai paih thawng Rung Lian Ceu le Conor belte an idang tak tak. Rung Lian Ceu hi Laimi lawng hmanh i minthang hmanh khi va si se law upatmi minung pakhat a si. A fawinak chim cun Lai Celebrity a si ve. Asinain Laimi a ho sin paoh ah aa toidor. Hmanthlak pi an sawm ah a el hna lo. Lung lawm te le hmai panh tein a thlak pi hna. A tanglei hmanthlak pawl hi rak zoh ve.\nRung Lian Ceu cu aho paoh nih hmanthlak an sawm zong ah lunglawm tein a thlakpi ko hna.\nA dik ko tiah na ruah ve ka zumh. Rung Lian Ceu hi Champion tak tak cu a si timi capar hi rel chap.\nPrevious Post:Laimi Nih Kan Herh Taktakmi Hmanthlak Delete Sualmi Hmuh Than Ning!!\nNext Post:Lai Pa Hlasakthiam Samuel Sang Hlun Thang Hla Aa Dawh Taktakmi A Chuak Cang!


Tlangval nih nungak kong ah theih a herhmi - Senri Cazual\nTlangval nih nungak kong ah theih a herhmi\nPosted by Admin | Jun 4, 2017 | Theihtlei | 0 |\nNa nungak a lungtlin lo tik ah na tuah ding thil pakhat a um cucu “ka ngai thiam” ti chim a si. A lung tlinhlan lo na chim peng lai.\nNa nungak nih thil hruk ding an chimh tik ah va al duh hlah.Thil lei kong cu nu an chimmi zum ko.\nA chuah ni philhpiak lo ding. Laksawng a sunglawimi na pek khawh ahcun a ṭha ngai lai.\nA thil hruk-aih le a hmai ṭamh-moih ning soisel len hlah.\nNa pawng ah na dawt bantuk te khan mi hmaiah a let in dawt thiam i zuam.\nLaksawng le thil hi nu nih an duh cio asinain na caan na pek mi tluk in a sunglawi ah a chia lo ti kha thei peng.\nA dang nungak an i dawhnak kong ceih hrimhrim hlah” si khe a dawh ngai tak ko an ti ko “ tiah a ti ve men ko lai. Aa titermi si khah. A si khawh ahcun na nungak hmaiah cun a dang nungak an i dawhnak kong ceih hlah.\nMi hmaiah na nungak bia-hrang in chawn hlah.\nA nih ko zong ah ṭha tein an chawnh lo ahcun a thinhung ti theihpiak ko .\nPreviousKOREA IN NA RAK TLUN TIKAH ZEI DAH NA TUAH LAI?\nNextDuh A Nungmi Lungput Ah Thlen I Zuam Hna Usi\nExercise Tuahnak Nih Ruahnak A Ṭhawnter\nKan Tool Box Ah Dawtnak Si Zungzal Seh


Chin Ca hi Cozah Sianginn Cacawn Caan ah Cawn Khawh A Si Ko_ Chin Ramkulh Fimcawn Zung Lutlai Daw Hnin Kyi – THE CHINLAND POST\nChin Ramkulh Fimcawn Zung Lutlai Daw Hninkyi\nSalai Josephbawi| 2019 October 6| Chin ca cawnnak kong he pehtlai in cunglei nih zeitik caan ah va cawng u timi umlo in mah le sianginn sianguk asilo ah sayamah te duhnak caan paoh ah cawn khawh a siko tiah Chin Ramkulh Ramkulh Fimcawnzung Lutlai Daw Hnin Kyi nih Chin ramkulh pengkip Caholh le Nunphung committee he 2019 October 2 ton biaruahnak ah a chim.\nChin ramkulh ah Chin holh phun (27); (1)Khumi (2) Hkongso (3) Khualsim (4)Siyin (5) Zotung (6) Zo (7)Zanniat (8) Tapong (9) Tedim (10)Tashon (11) Dai (12) Kanng (13) Mara (14)Lente (15) Lautu (16) Hualngo (17)Uppu (18)Cho (19) Daayindu (20) Ngawn (21)Bualkhua (22)Laitu (23)Matu (MLA) (24)Matu (MLCS) (25) Matupi (26)Falam (27) Hakha in cawn a si tiah theih a si.\nPrevious Cozah Sianginn KG Nih Cawnding Zukcuang Tuanbia Chin Holh Phun (27) Lehmi Le Nuhrin Covo Cauk Phawtzamh\nNext Matupi Peng Khuate Pa 6 Ah Siangcachim Saya/ma Thlakhat Leng Minung Thazaang A Chambau Cang


CBCUSA-ICBM Siangngakchia Caah Sianginn Sak Timh – FIAKFAIROCK\nCBCUSA-ICBM Siangngakchia Caah Sianginn Sak Timh\nChin Baptist Churches of USA (CBCUSA) tang um ICBM (International Chin Baptist Mission) nih zohkhenhmi Siangngakchia pawl sianginn kainak le umnak caah Hakha hlawhtlin thlacamnak tlang, Chin Convention Center saknak ding pawng ah dothnih in sianginn sak an timh mi cu 2020 February 13 zing sml 9 ah Hakha Christian Minister Fellowship (HCMF) Chairman Rev. Joel Nawl Cung Lian nih innkil tung bunhnak a tuah tiah kan theih.\n“CBCUSA tang um ICBM bawmhnak in Hlawhtlin Thlacaamnak Tlang ah sianginn sak kan i tim. Tu lio Hakha HBC siikhan zung (Carson Siangbawi te thlan chak) ah hlan in sianginn a kai mi pawl taang 8 in taang 10 tiang Paletwa, Mindat, Hakha, Gangaw tibantuk hna in an si. An mah caah CBCUSA tang um ICBM tawlrelnak in sianginn le inn le lo caah inn pali in sak ding a si. Tu hi sianginn dothnih saknak caah innkil lung kan bunh. Hi saknak caah hin tangka sing 2760 dih ding in kan timh tuah” tiah building committee lei tuanvo ngeitu Pu Thla Hre nih The Chinland Post ah a chim.\nHi sianginn cu foundation an thawk cang caah August thla chung dih ding in timh tuahnak an ngei. Siangngakchia thar a tlawmbik minung 150 tiang cohlan khawhnak ding in sak an timh tiah kan theih. thechinlandpost


Thantlang Meihri Tuahtu Company Nih Meizung Rikhiah Ningtein Nihlawh An Lak Ve Lai – THE CHINLAND POST\nThantlang Meihri Tuahtu Company Nih Meizung Rikhiah Ningtein Nihlawh An Lak Ve Lai\nSalai Elvis| 2018 July 15| Thantlang khuachung maha-dat-line meitung ah hri thar thlen le inn chung, inn leng meihri tuah ter cio a si i meizung rikhiah ning tein Company riantuan tu minung hna zong nih nihlawh an lak ve lai tiah theih a si.\n“Mei hri tuahnak kongah kanmah Laimi in Company pa 4 an um. Cozah nih tha tein theih pimi le rianpek mi an si. Cucaah rian an tuan tikah meizung he i lo in nihlawh an lak ve lai i meizung nih rikhiah mi lengin laknak nawl an ngei lo” tiah Thantlang meizung lutlai Pu Maung Hlun nih a chim.\nHi Company pali hna cu Chin ramkulh dihlak ah mei tuahnak nawl License a ngeimi an si. Cunglei nih rikhiah piak mi chungah a biapi deuh mi hna cu meihri zam man (meter pakhat 330), mei hmih nak (kha-loh pakhat 1500), Saw-kat tuahman 1500, miti le michawng pakhat tuah man 1000 veve, mi-sut tuahman 3500, meter box bunhpiak man 3500, Circuit Breaker bunh man 4000, meter luhnak service wire tuahman 16400 le a dangdang zong aa tel rih. Hi lak ning cu mei zung le Company aa ruang tein an lak ding a si i Chin ramkulh dihlak aa khat dih tiah theih a si.\n“Minung pakhat nih nikhat ah cuzat ka ni hlawh a si tisi lo in, inn khat ah miti, mi-chawng le plug tibantuk a tuah zat in lak ding a si. Micheu cu nan ni hlawh a faktuk an kan ti tawn. Si nain cunglei nih laknak nawl an kan pekmi ning tein la hna u si law hi nak tamdeuh in laknak nawl kan ngei. Aruang cu ka nau le zong ka chimh tawn hna, vuanthan pakhat kan si caah kan tuan awk a si, tamtuk zong la hna hlah u, zawnruahnak thinlung ngei u ka ti tawn hna” tiah Pu Maung Hlun nih TCP ah a chim.\nThantlang khuachung meizung riantuan tu hna nih mei tung le meter box karlak hri zam man lawng ah, atawi sau rikhiah lo in inn khat 15000 cio an lak hna tiah theih a si. Atu lio Thantlang khuachung nih maha-dat line 1100 W hman a si i, Hakha-Thantlang karlak ah chiah mi seh pakhat a tlam tlin rih lo caah Kalaymyo in pek mi ma-hadat-line hman chung a si tiah kan theih.+++\nPrevious Hakha Innhmun Thar Pek Mi Chungin July 30 Vawlei Hmun Peknak Nawl A La Lomi Paoh Hmun Chuh Than An Si Lai\nNext Thantlang Khuachung Aungsan Milem Tuahding Riantuantu An Um Lo Caah Ramkulh Cozah Nih Tawlrel Piak Ding An Hal Hna


Thantlang Khua Dinti Laknak Thilri A Phan Cang; Pehzulh In Riantuan An Thok Cang Lai - THE CHINLAND POST\nThantlang Khua Dinti Laknak Thilri A Phan Cang; Pehzulh In Riantuan An Thok Cang Lai\nSalai Elvis|2019 September 9| Thantlang khua mi nih an i hngahhlang ngaimi dinti laknak ding caah thilri cheukhat a phan cang i pehzulh in riantuan zong an thok cang lai tiah tuanvo ngeitu pakhat sinin kan theih.\n“Thilri phurhtlunh tu le a khawmsua tu ding caah ramkulh cozah nih tender an auh i Jinis Instructure Company nih an hmuh caah thilri zeimawzat zong Thantlang a phan cang. Mah dih in ti lam cawh zong tutan zarhchungah kan thok colh lai. Cun thilri zong kan thiar colh lai i pehzulh in rian kan tuan cang lai.” tiah sipin Committee Chiarman Pu Ram Khar nih TCP ah a chim.\nHi dinti laknak ding caah ramkulh cozah nih Tender a auh i Company cheukhat nih Survey tuahnak chungah ho hmanh an awn lo caah le an tlamtlin lo caah, Cun hmunhma a hlat tluk in budget a tlawm caah an ngamh than lo nak kong ruangah riantuan an hnut deuh hi a si. Cucaah hi rian cu ramkulh sipin Department nih tlaih in rian an tuan hi a si.\n“Ti hna laknak ding caah tangka nih a nguh deuh lai lo kan ti caah 2019-2020 budget kum ah 1.1 billion an kan chapthan caah Ti hna in khuachung a phak tiang le sangchung thenphawtnak vialte a dihlak 2.9 billion hi hman a si lai. Cun ti khonnak Galon 100,000 a tlum mi, cun Galon 50,000 a tlum mi pahnih/thum hrawng sak chih a si te lai. A sinain zeitluk dah a herh lai timi Structure Design a chuak rih lo.” tiah a cunglei upa nih a chimchap.\nHi tindi laknak ding caah 2018-2019 tangka kum ah ramkulh cozah nih a dangtein pek mi 1.2 billion le Na-ta-lah nih 0.6 Billion a bawmh than i a zapi 1.8 billion le 2019-2020 tangkam kum chungah ramkulh cozah nih 1.1 billion a chap than hna caah a dihlak 2.9 Billion dih in rian an tuan lai.\nHi dinti laknak hmun cu Thantlang in khan (meng) 19 le falong 6 aa hlatnak hmun, Falam peng Hrianghnang khua le Thantlang peng Sihcang khua karlak a um mi, Khuaiva ti an lak lai. Hi dinti laknak caah GI Pipe a tha phun hman a si lai tiah kan theih.+++\nPrevious Hakha Le Thantlang Peng Laica Chimtu Rian Hmu Mi Ruah Ning In An Tlawm\nNext 2019 Hakha Tho Ni Ah Kum Dang Tuah Bal Lomi Thil Phunthum An Tuah Lai\nCBCUSA nih Ralzaam Zohkhenhnak Kong Ah Mara Cozah Upa he Tonnak An Ngei


Breaking:Kawlram ah Covid-19 zawtnak a kar’Mipi biatak tein ralring kan hau cang hi. – Lai Lungrawn Post\nBreaking:Kawlram ah Covid-19 zawtnak a kar’Mipi biatak tein ralring kan hau cang hi.\nApril 20, 2021 April 20, 2021 admin Theihtlei\nChaungtha rilikam ah COVID-19 mizaw 4 hmuh’April 20, Chaungtha ah COVID-19 mizaw 4 hmuh mi hna hi Hotel riantuan mi an si i hrimhthannak (retreat) can ah khual a rak tlawng i Hotel a riak mi nih an chawnh mi hna a si.Mizaw hna cu Pathein khua caankar mizaw zohnak ah an chiah hna The Hakha Times.\nThawngpang dang:CNA tanh hi daite in tanh awk a tha lo, chim le aupi hi Mipi kan rian asi. Hriamnam in ral a do tuhna hnulei in an thazang caah a tuantu, chimtu le dirkamhtu kan si awk asi. Dotu le huatu hna zongkha chimh le fianh, hngalhter le a herh ahcun a lehrulh vetu kha anmah CNF/A rian lawng asi lo, mipi nangmah le keimah kan rian asi. Dothlennak lamthluan cung ah Dothlengtu hriamtlai le Dothlen piakmi mipi nih kutsih in kalti lo ahcun Dothlengtu cu ralhrang ah aa chuah lai i a lam apit kolai. Cuvebantuk in Dothlen piakmi mipi nih a dirkamhlo ahcun cu mipi cu ral hna sal ah a tang colh ve lai.\nCucahcun CNA a daw i a dirpi mi le a tanhmi Chin mipi nih kan miphun dothlennak rian ahhin daite in um can asi lo, chim, phuan, pek le tuan can asi. Cu nihcun kan miphun dothlennak lungthin thazang a lungthin a thawngmi mipi nih a dirpi mi dothlennak nih a hriamtlai a thawnter khawh i cu nihcun teinak a chuahpi. Teinak hmutu CNA an sinak hnga a biapi bikmi cu Chin mipi kan si chin morning star news.\nThawngdang:Tulio Kawlrampi thlennak politics ah “mandate” le “recognition” hi a core value/ a muru bakte a si.A biapi tak.Tulio, a sual takmi K-ralhrang a dohtu ding le Federal Democracy ram thar dirh ding in NUG dirhnak ahhin “ Mipi Mandate” based in a kal a herh i, “International recognition” nih a von zulh lawng ah hmual a ngei dingmi a si.\nCucaah, NUG ahhin Mipi mandate a ngeimi/ Mipi thimmi MPs based in a kal hi a ttha tuk i, Mipi nih support mi CDM le hriamtlai tbk vialte nih an dirpimi zong hi a dik taktak. NUG hi Kawlram Mipi nih a dikmi Cozah ah mandate an pekmi, Cozah a si hnu lawng ahhin international community zong nih von cohlang khawh ding khi a si.\nCucaah, Kawlram Mipi, ethnic group kip le hriamtlai vialte NUG ah an itel viar khawhnak ding le, State le regions kip ah Federal system ningin, State based interim Cozah an ser khawh cio nakhnga dingmi caah, scholar kan ngeihmi Dr LHS nih tuanvo a ngei caah, Chin miphun nih thlacam fakpi in bawmh a herh. Cun, NUG hi International Communities le UN nih Legitimate Cozah ah an cohlang/ recognized cio khawh nakhnga, Dr Sasa nih tuanvo ngan taktak aa khinh ve.\nNUG hi UN 🇺🇳 le International communities nih legitimste government ah an cohlang ahcun, NUG nih Ralkap a ngei lai i, legal tein arms zong bawmh khawh an si lai. Cun, Min Aung Hliang Cozah, SAC hi ISIS bantuk in, International communities zong nih ralhlang buu ah an chiah thai khawh hna lai.Cucaah, NUG a nun khawhnak ding caah Mipi nih thazaang pek a herh i, a bik in NUG ah a keng ruangruhpi a simi Dr Sasa le Dr LHS hi fakpi in thlacam bawmh an herh liote a si.\nThawngpang dang:Nawlngeihnak a latu State Administrative Council (SAC) chairman Ralbawizik Min Aung Hlaing nih nawlngeihnak a lak i mipi cungah a tuahmi kongah a lungtling lomi ralbawi an tam pi. Cu hna pawl cu CDM ah i tel in mipi cozah sinah i fonh zokzok dingin Caankalrak Cozah (NUG) nih sawmnak bia an chim.NUG i Federal Union Affairs vuanci a simi Dr. Lian Hmung Sakhong nih kahdaihnak kongah aa tong i ngamhtlak deuh a hawile ralbawi hna sinah atu bantukin sawmnak a tuahmi hi a si.\n“Ralbawi hna, hotu ngan hna, mipi lei ah dir in CDM tuah ve u. Min Aung Hlaing hnuzul si hlah u. Dinnak tu zul deuh u. A dik a hmaanmi tu zul u. Minung lungput ngei in minung hawi pakhat le pakhat i pehtlaih khawhnak mibu sernak ah i tel cio u” tiah Dr. Lian Hmung Sakhong nih cun a chim The chin post.\nThawngdang:Myanmar ralkap nih hramhram uknak la in rampi nawlngeihnak an lak hnuah rampi ruahnak petu Aung San Suu Kyi cu an tlaih colh. Cu hnuah Case 6 in taza an cuai chap rih. Taza an cuammi zoh tikah kum 20 renglo thongtla khomi dirhmun ah a dir. Cun, ralkap nih politics ah i teltum kho ti lo dingin timtuahnak an ngei tiah Aung San Suu Kyi Sihni pakhat nih a chim.\nBreaking News:Mandalay Khuapi ah Myanmar Ram a Leirawltu Ralbawi Pawl Hmanthlak an Tar Hna.\nKIA uar an um taktak:Pitar he puter he meithel kah an cawn tar hna’Kan ram piin kawl ralkap kan doh la an ti cang.


Thimnak zong cu a dih cang ko i vei party tanh ruang ah makmi dada hlun zong kha chawnh than awk tha cang ko hnga lo ma? – Kawltu Team\nThimnak zong cu a dih cang ko i vei party tanh ruang ah makmi dada hlun zong kha chawnh than awk tha cang ko hnga lo ma?\n← Amen ! Bawipa A Tha Tuk. Nan Thlacam Nak Bawipa Nih A Theih Ko.\nThimnak zong cu a dih cang ko i vei party tanh ruang ah makmi dada hlun zong kha chawnh than awk tha cang ko hnga lo ma?…. →


Thawngthar:Donald Trump nih’Biden hi teinak cu ka pek hrimhrim ko lai a ti cang hi. – Lai Lungrawn Post\nocratic Joe Biden lei nih teinak kan hmuh cang an ti na’in, President Trump nih cun Vote dik lo ruangah asi ti’ah kianh a timh loh. Tu December 5, 6 ah hin States kip nih Election Certification cu GSA ah report an pek dih a hau i, Ni 14 December,2020 ah Electoral College nih President ding Votes pekin an thim cang lai. Trump nih cun,EC Votes ka sunghah cun Biden hi President ah ka kianh lai ti’ah a chim cang.


Chinram cu ttih nun chin lengmang cang, Cornavirus ruangah Sibawi le sibawi karlakah i theithiam lonak a chuak cang – Thechinlungnews\nChinram cu ttih nun chin lengmang cang, Cornavirus ruangah Sibawi le sibawi karlakah i theithiam lonak a chuak cang\nChin pyine, Tedim myo ah COVID-19 case avoikhatnak an hmuh mi mi zaw azohkhenh tu Doctor pa cu inn ah ni 14 chung an erh ko. Asinain thi cheknak an ngeih lo caah Kaltel khua i UHC Clinic Doctor Phyo Kyaw nih athinphanna cu achim .\nKalay inn ah ni 14 chung aum ko nain virus aum le um lo cheknak an tuah lo caah chungkhar sinah akir ngam lonak cu achim .\nVirus an hmuh hnu in Kattel khua cu luhchuah an phih ,mizaw he naihniam mi 36 zong inn ah an zohfel hna , an chek mi cu virus aum le um lo cheknak aum rih lo . Ni 14 atlin ni Apri7 ah an sining afiang lai tin athinphannak cu achim .\nNgandamnak lei nih mi zaw he naihniam ummi hna chung in an khak lak in chek dingin timhlamhnak kan ngei ko tin RFA sinah achim . Kattel khua i Doctor Phyo Kyaw nih virus aum le um lo chek loin hi khua hi Lock Down chiah ahcun zawtnak atlau tin hohmanh nih amahkhan khawh asi lo .\nA zaw mi cu Doctor Phyo Kyaw siikhan ah March 19 ah arak i piah , Tedim khua ah thawng athanh nu ah ni 21 ah an chek i ni 23 ah virus an hmuh cu asi. Re- Vaurawng\nBe the first to comment on "Chinram cu ttih nun chin lengmang cang, Cornavirus ruangah Sibawi le sibawi karlakah i theithiam lonak a chuak cang"


Vaar Hlei No. 2 cu Vice President-2 nih honnak a tuah lai. – Onlinenungak\nVaar Hlei No. 2 cu Vice President-2 nih honnak a tuah lai.\nKalaymyo-Falam-Hakha kar ah Vaar Hlei donh thar mi (Vaar Hlei No.2) cu October 27 ah Myanmar ram Vice President-2 Pu Henry Van Thio nih honnak a tuah lai, tiah thawng kan theih.\nHi hlei cu, Fuurpi ti a lianh ah siseh, thil pakhat khat ruang ah Vaar Hlei No. 1 hman awk a that lo caan ah, hman khawh ding in dawnh mi hlei a si.


Keicu CDF Valpa Ti Khi Tuar Nawnte In An Hei Sak Ve Ko Cuh by Salai Lengkawite - News and Media\nKeicu CDF Valpa Ti Khi Tuar Nawnte In An Hei Sak Ve Ko Cuh by Salai Lengkawite\nNaihrawng khuate lei kai chawhvahnak ah khuachung i a tlong sawhsawh mi tlaitlong pawl nih khin “Keicu CDF valpa” ti khi tuar nawnte in an hei sak ve ko cuh. Micheu khat cu lolam ah kan ralkap uniform he “duk” tiah kan iton ahcun khoika company (တပ်ခွဲ), Battalion kan ralkap hme an si ka ti i duak tiah ka van bih tawn hna.\nCDF hla sa hlah uh, uniform i hruk hlah uh” ti cu a si lemlo. Atucu dohthlennak period a si. Miphun kong kan ruah, kan tuar ko ahcun itel bak ding. Kan ralkap hmanh uniform kan cawkpiak khawh hna lo lio ah ralkap uniform he lolam ah kan ton mi nan tamtuk ahcun, ka lungthli in “zeitin hme kan hmai kan i khah” ka ti. Zai a si lemlo. Thuk deuh khuaruah cu kan hau.Credit – Salai Lengkawite


Ralrinnak: CBC USA General Secretary Rev. Dr. Thlaawr Bawihrin Sin Cakuat – Chin 11 News\nRalrinnak: CBC USA General Secretary Rev. Dr. Thlaawr Bawihrin Sin Cakuat\nPosted By: victor victor March 17, 2020\nBawi Khrih ah tuanti hawi hna, Bawi Khrih min in nan kut kan tlaih hna. Nawlngaih le ralrin cu a sual lo, tiah ka ruah.\nCovid 19 nih vawleipi cu thinphang thlalau in a kan tuah. US rampi zong a vun den deuh chin lengmang. US president nih emergency declare a tuah cang. Indiana Governor zong nih Indiana state caah order thar a chuah than cang. Bawipa fale hna, thinphang dingin um ding cu asi lo, thlcam usih, law ralrin tein um hna usih. President le Indiana governor biachimmi chungin CBCUSA ram chungah thawngthanh ka duhmi cu Asi khawh ahcun, If possible\n1. Biakinn ah pumh rih lo a tha, online pum a sual lo, 2. Wedding tuah rih lo a tha, 3. Khua, peng le local church programs vialte cancel a tha, 4. Khrihfabu thihloh ton sual ahcun thutpi nak ngeih loin, ruak vui lai zan longah ah pumh a tha, 5. Laitlang lei chungkhar thihloh ton ahcun pastor le riantuantu pa 4-5 hrong in an inn ah bulhnak put in thlacam piak a tha,\n6. Laitlang lei in visa an hmuh zongah US ah an rat rih lo a tha, 7. Khrifabu ah Gospel tlawn khap rih a tha, 8. Sianginn khar asi caah tang 6 tang fa angeimi nulepa nih fale zawn ruah in vacation lak a tha, 9. Khrifabu meeting hrial awk a tha mi cu hrial rih a tha, 10. Virus pakhat ngeih ahcun chungkhar dihlak ngeih asi kha theih a tha. 11. Virus angei mi anmah tein ni 14 chung hmundang ah umter asi 12. Asi khawh ahcun leng chuah lo, rian tuan rih lo a tha, 13. Inn chungah i benh khawh chung I benh a tha, 14. Indiana cu bar le restaurant khar dingah order chuah asi cang\n15. Minung 50 cung hmanh hmun khat ah umter loin, State Employee cu mah le inn in riantuan order chuah asi cang. Chim duhmi cu a ho mising pawng ah um hlah ti asi ko.\n16. Khrifabu cio ah i zohkhenh ning kha thanh lengmang a tha. Thawngthanh mi hi nan Khrifabu mail group ah nan thanh than cio lai ti ka zumh Thinphang in um awk asi lo,\nRalrin tein um awk asi deuh Bawipa nih CBCUSA le Chin miphun thluachuah pe chin ko seh! Bawipa cu kan teinak asi.\nNote: Hi ca cu tlangtar bangin CBC USA General Secretary nih CBC USA ramchung le Chin mi hna sinah thanh nak a tuah mi asi. A tulio ah mikip nih buaipi dih mi zawtnak kong ah i ralrin ding tete tam deuh sin a phak khawh nak ding ah kan van thlah chin ve mi a si.\nLaknak: Chin Cable Network Channel


About Us – THE CHINLAND POST\nNihin The Chinland Post riantuannak hi phun hnih in then khawh a si: Nifatin chuahmi, The Chinland Post Daily News le thlahnih dan voikhat chuahmi Chin Digest (Sister publication of Chinland Post) an si. The Chinland Post hi Weekly (Zarhtin) in chuahmi a rak si nain, kokek rawhralnak nih lamsul vialte a hrawh dih caah pehtlaihnak tha lo in, caan saupi um a si hnu in, Hakha hrambunh in, 2016 January thawk in, Nitin (Daily) in kan rak chuahnak hi a si. Nain, caan sau a rauh hnu ah, zarh khat voithum (tri-weekly) an kan thlen i, nihin tiang cuticun kan kalpi lio a si.\n(Cacawn in a din lio, Study Leave)\nSalai Van Bawi Mang (Hakha)_Study Leave\nSalai Za Thawng (Freelance, Hakha)_Study Leave\nPublishing Manager (acting)\nSalai Biak Za Cung\nTCP/FF Hmanthlak, 2015


Thawngpang Chia: US Indiana Ah Laimi Covid-19 A Ngeimi An Um Len Cang – Chin World News Evening\nApril 18, 2020 April 18, 2020 Salai Van Chin News\nHi thawngpang vun theih cu lung a nuam lo ngaingai. Chinmi Media ngan pakhat a simi Chin Cable Network Channel nih a langhterning ahcun “Indiana ah Laimi COVID-19 a ngei mi an um ngai cang. A ho poah leng chuah, bupi um le rianṭuannak ah i ralrin taktak kan herh,” tiah a langhter.\nA poi ngaingai. US ah khuasami Chinmi kan iralring taktak aherh cang. Atu lio dirhmun ah cun US hi Coronavirus a ngeimi an tambik nak hmun number (1) bakah a ummi a si tikah Chinmi tampi khuasami kan um hna caah leng chuah kan iralrin ngaingai aherh.\nHi zawtnak hi atu tiang a sii-ai an hmuh rih lo caah kan iralrin taktak aherh ko. Zei can dah a sii kawlnak ah caan a rauh lai ti chim khawh a si rih lo. Atu tiangah hihi cu a ttha kho tiah namhnehmi sii-ai a um rih lo caah rampi Cozah nih lengchuak lo dingin nawl achuah bangin leng chuah isum hramhram ko hna usih!\nThawngpang dang rak rel chih: Kan Chin Mino Katie Van Bawi Zi Upat Awk A Tlak. US ram Ohio State, Columbus khua ah nurse a tuan lio mi nungak Katie Van Bawi Zi cu a umnak State ah Coronavirus mizaw caan zei mawzat a zohkhanh hnu ah amah pumpak lungtho tein midang Nurse sibawi te hna bawmchan dingin nih New Jersey ah hmaisuang in minunnak khamh dingah amah lungtho tein nihin ah ai thawh cang.\nZawtnak a tamnak bik New York le New Jersey ah sii lei a ttuan mi tampi nih kal dingin an ttih cuahmah lio ah kan Chin mino te Katie Van Bawi Zi nih dawtnak he mi nunnak khamh dingin ai timhtuahnak cungah upat awk tlak taktak asi. Cu lawng silo in a nih hi atu lio CYO cawlcanghnak zongah bochan mi mino te asi. A caah thlacamnak in bawm cio hna usih. Thank you for your service and hard work. Source: Chin Cable Network Channel


Thin Cu ‘Cancer’ Cang Lo Dingin Kokek Thil in Run Venn Ning\nNovember 10, 2017 Philip 0\nThin cancer a cang cangmi cu dam lak in thlop a har cang caah, a can hlan tein run ven a tha. Kokek ningcang te hi rak zoh ve hmanh. Sa-mung-sa-pa a mu (Cumin seed) [Rel Chap]\nLuakchuah Le Lungmih Hmangmi Hna Caah Fawi Tein I Thlawp Ning Luakchuah (nausea) le lungmih (dizzy) neih hi a nei bal mi hna nih cun a har zia kan theih cio cang kola dah. Mitam [Rel Chap]


NLD Cozah Nih Zung An Sak Ter Hna Nain Riantuan Man An Pe Duh Hna Lo – Chin 11 News\nNLD Cozah Nih Zung An Sak Ter Hna Nain Riantuan Man An Pe Duh Hna Lo\nChin ramkulh Mindat khuapi ah NLD acozah zung cu an sak ter hna I an lim cang. Asinain zung an sak mi nihlawh (wage) Ks ting 50 cu an pe duh hna lo nak hi nihin he cun thla 3 nak a si cang tiah zung (NLD Office) satu hna lak ah an hruaitu a si mi U Win Aung nih cun a chim.\nU Win Aung nih a chim ning ah cun “kan riantuan man hi zung kan on bak in kan I pek cawlh hna lai tiah an kan ti ko nain zung an on nak zong cu a sau tuk ko cang nain an kan pe hlei rih lo. Kan hngak deuh rih ko uh an ti than I kan hngah lengmang hna caah nihin cun thla 3 nak a si. Ka riantuan hawi, ka kuttang mi hna zong hi an tam ngai caah keimah nih tangka pek chung awk ka ngei fawn hna lo.\nCu ruang ah keimah fello le hrawkhrol ah an ka ruah caah ka kuttang mi lila nih report an ka tuah than ve cang caah lungrethei ngai in ka um ko. Keimah zong nih NLD cozah pawl cu lungsau tein ka hngah ve ko hna nain thla 3 chung a si cang caah lungrethei ngai a si ko. Hi bantuk in pulrai zawtnak le lockdown lio a si fawn caah ei-din ding cawk nak ah an herh ve cio mi nih le a si fawn” tiah a chim hi a si.\nHi NLD zung an sak mi hi 2019, December 4 ah khan an rak sak dih cang mi a si I 2020 February 24 ah khan zung on nak le zung kai nak zong an rak thok cang mi a si.\nMindat NLD party zung saknak kong ah party lutlai pakhat a si mi U Thang Ling nih a chim ve ning ah cun “zung an sak mi an kong ah 2019-2020 thil man sining he cuaithlai tik ah an nihlawh man hi a fak tuk hringhran. Cu ruang ah zung an sak mi kong le an cazin zohthan zong kan herh ngai mi asi” tiah zong a chim ve.\nCu ruang ah zung saknak h ai tel ve mi hna cheukhat nih cun an zei party an si hmanh ah riantuan an kan fial caah kan tuah mi a si I kan riantuan man cu tha tein an kan pek ding a si tiah an chim.


Chinram Kahdohnak Ah SAC Ralhrang Thi Le Hliam An Tam – Onlinenungak\nChinram Kahdohnak Ah SAC Ralhrang Thi Le Hliam An Tam\nChin ramkulh, Hakha he a neihnak khua pakhat ah hmunhma zohfelnak a tuahmi ralhrang phu hna le CNA, CDF phufonh kar ah November 15 le 16 ni hna ah kahdohnak a chuak.\nRalhrang phu lei in minung 3 an thi, minung 14 nih hliamhma an tuar cun ralhrang kuan le an hmanmi thilri hna cu kan lak tiah CDF-Hakha sin in theih a si. Chin ralkap phufonh hna nih ralhrang phu sinin an lak khawhmi thilri hna cu ralhrang uniform, kuan, kuan bawm, kut cheh bomb le phone hna an si.\nHakha pawng kahdohnak a dih hnu ah ralhrang phu hna nih khauchungmi hna cu tlai in lam hmuhsak tu (လမ္းျပဓါးစားခံ) ah an hman hna tiah Chin ralkap CNA in bia chimnak nawl ngeitu Salai That Ni nih a chim.\n“November 15 ni zaan ah Hakha pawng khua pakhat ah hmunhma zohfelnak a tuahmi ralhrang phu minung 50 hrawng le CNA,CDF phufonh kar kahdohnak a chuak. Ralhrang phu lei in minung 1 a thi, hliamtuar zong an um.\nNovember 16 ni zinglei tuante ah kahdohnak a chuakthan, ralhrang lei in minung 1 a thi than cun, hliamtuar zong an um. Cun ralhrang phu hna cu Hakha lei ah hnu an tolh, a tu ah theihmi cazin hi ralhrang phu nih lam hmuhsaktu ah an tlaih mi khuami hna sin in kan theih than” tiah Chin ralkap Salai That Ni nih a chim.\nCun November 16, zaan ah Hakha khuachung um ralhrang phu hna nih umhmun an khuarnak kin-sakhan 3 cu Chin ralkap phufonh nih luhhnawh in an kah hna, Chin ralkap lei in hliamtuar an um lo. Zaan ah luhhnawh in kahdoh an si caah ralhrang lei in a thi an um le um lo fehter khawh a si lo tiah Salai That Ni nih a chim. Crd; The Chin Post


Hlasak Thiam Muidawh “Van Hlei Sung” Nih A Hlan Hla Te A Van Kan Sak Piak Vuai Mai Than E (+Video) – FIAKFAIROCK\nHlasak Thiam Muidawh “Van Hlei Sung” Nih A Hlan Hla Te A Van Kan Sak Piak Vuai Mai Than E (+Video)\nHlasak thiam nungak muidawh “Van Hlei Sung” nih a hlan lio hla te a van kan sak piak vuaimai tthan e, thiam kho taktak, ngeih a nuam in uar a um kho tuk e. Mah hla cu zeidah si tiah cun, ” Run Inn A Sual Rua ” timi hla a si.\nA sak lio hi rak ngai hmanh a thiam kho tuk e ngeih cim ding bak a si loh. A ngai cang mi zong kan um lai, a ngai rih lo mi zong kan um lai caah van i hrawm tthan ta hna usih, a thiam khawh ning hi khuaruahhar bak khi a si ko, cu tluk vai rem khawh le va thiam khawh cu aw kan sak piak lengmang ko mu Sungsung.\nA tanglei ah a hlasak mi cu kan van chiah ngeih khawh cio le tha zaang pek khawh cio rak i zuam hna usih.\nThawngpang dang relchap rih ko hna usih…


Meting Tuahning by Rev. Dr. Sang Awr | ibcsandnes\nHome › Blog Articles › Meting Tuahning by Rev. Dr. Sang Awr\nMeting Tuahning by Rev. Dr. Sang Awr\nBlog Articles\tPosted on 3rd October 2014 • Updated 27th May 2017 —by admin 2065\nRev.Dr. Sang Awr\nKhrihfabu hruainak ah phungchim le thlacam lawngin a za lo. Khrihfabu ṭhanchonak caah biaceih le khuakhan a herh. Meting tuah hi ṭhancho phunkhat a si. Zeicatiah biakhiahmi nih thilṭha tampi a chuahpi. Meting ah cun mizapi le mi tam deuh ruahnak kha laak a si caah a ṭhathnemnak a um. Asinain meting a tuah zia kan thiam lo tikah buainak a chuahpi caan a um ve tawn. Hmailei ṭhanchonak vialte hi meting khuakhannak in a s a si caah zoh dawhte le ṭhahnem santlai ngai in tuah thiam a herh. A bik in Baptist Khrihfabu hi meting a uar ngaimi kan si. Kan meting a sau tuk tawn n. Cunglei uk mi siloin mah tein biaceih khuakhannak nawl kan ngeih caah ceihkhan awk a tam tuk caah a si. Cun biaceih awk a tam lawng si loin meting tuah zia kan thiam lo ca zongah a si. Meting tuahning hi cauk ngan pipi in an chuahmi a si nain a herh deuh tete kan hun langhter lai.\n2. Meting tuahning cauk (Robertś Rules and Order):\nMeting tuahning cauk parliamentary Procedures hi American ralbawi Henry M. Robert nih 1863 ah a rak ṭialmi a si. A min ah “Robertś Rules of Order” an ti. Amah hi khrihfa ṭha ngai a si i, upat hmaizahmi a si bantuk in Khrihfabu he a pehtlaimi meting pakhat ah chairman ṭuan an fial. Uunak lei he aa dan deuh caah a thiam lo i biaknak lei meting tuahning cauk pakhat in ṭial a herh ti kha a lungchungah a chuak. Khrihfa meting asiloah cozah a si lomi Non-Governmental Organizations (NGO) hna caah meting tuahnak ah hman khawh dingin cauk a ṭial. Mah cauk cu cherhchan laak cio in nihin ni tiang vawlei pumpi in hman a si. Hi cauk hi catlap hmai 176 a si nain a hnuah hrilhfiah an ṭial chap lengmang i hmai 600 tiang a chuak. Kanmah he aa pehtlai kha a tawinak in ka hun ṭial.\n3. Meting Tuahnak Nih Aa Tinhmi:\nMeting zoh dawh le felte in tuah khawhnak\nMi tam deuh hnatlaknak in bia khiah khawhnak\nMi tlawm deuh duhnak kha hmaizahpiaknak\nMeting a kaimi paoh nih bia chim khawhnak le biatung dirh khawhnak\nMeting a kaimi paoh nawlngeihnak i tluk cio khawhnak\nBu dirhning le hruainak upadi phung suai thiamnak\nBiaceih ding agenda suai thiamnak\nChairman le a dang hruaitu hna nih an rian an i theih khawhnak\nMeting a kaimi hna nih zohdawh zohrem tein biachim thiamnak\nA caan ngeihmi chungah zoh dawh zoh remte in bia chim thiamnak\nBaiceihmi ṭialning le biakhiah thiamnak, te hna caah a si.\n4. Meting Timhlamhnak\nMeting sawmnak ca kuat ding, a caan le a hmun fiangte in ṭial ding\nCeih dingmi agenda kha Pastor, Church Chiarman le Secretary hna nih ṭhate in Khrihfabu caah ceih awk a herhmi kha an ruahcia lai. Khrihfabu ṭhanchonak caah chunmang ṭhaṭha an manh lai i, ceihkhan awk ah an chuahpi lai. Timhcianak ṭhate in an ngeih ahcun, biaceih khuakhan tikah rian a fawiter deuh.\nMeting caah a herhmi ṭhutnak, a khan, ca, upadi, eidin, tlamtling tein timhlamh dih ding\nMeting kaimi cazin, biaceihmi ṭialtu, ṭialning, a ningcang tein tuah ding\nMeting he aa pehtlaimi paoh ṭhate in ruahcia le timhlamh dih ding. Timhlamhnak a ṭhat ahcun a ningcangte in a kal kho i meting tuahmi sullam a ngeih pinah a kaimi zong an i nuam.\n5. Chairman Rian\nMeting chairman a thiammi nih an ṭuan ahcun meting a nuam i biakhiah a fawi. A kaimi zong an tha a nuam i Khrihfabu caah ṭhathnemnak a chuahpi. Meting a tluan khawhnak caah Chiarman cu a biapi ngaimi a si. A rian a biapi deuh hna cu:\nMeting dawhte le remte in a kal khawh nakhnga a rian ngan bik a si.\nMithmai in siseh, kaa in siseh, meting a kaimi cungah duhdanhnak a ngei lai lo. Biakhiahnak dik a chuah khawhnak aa zuam lai.\nDaihnak le upat awktlak mithmai put aa zuam lai.\nMidang chimmi bia kha ṭhate in ngaih le theihpiak aa zuam lai.\nBiaceihmi agenda pial lote in kanh aa zuam lai.\nBiapi le biate a ṭhenhai thiam lai. Caan a upatmi a si lai.\nRuahnak kaumi le lungsaumi a si lai.\nBu hruainak phung upadi a thiammi a si lai.\nBia tam tuk a chim lai lo. Midang lung fiannak caah a fianter lai.\nBiachim rih lomi caan pek le ruahnak hal aa zuam peng lai.\nMeting a kaimi thinlung theih khawh aa zuam lai.\nKhrihfabu cungah dawtnak le siaherhnak nganpi a ngei lai.\nMeting tuah tikah Pathian duhnak kha kawl le ruah peng aa zuam lai.\nBia chim le ceihhmai a duh ahcun a bawmtu kha chairman a ṭuanter lai.\nMe an i zah sual ahcun biakhiahnak a tuah lai.\nBuainak a um sual ahcun daihter aa zuam lai.\nMeting a buai tuk ahcun meting kha a thwn khawh lai.\n6. Meting A Kaimi Hna An Rian\nMeting a kaimi hna an rian hi a biapi tuk ve. Pakhat cio nih thilṭha a chuah khawh nakhnga an i zuam cio lai. Khrihfabu dawtnak thinlung an ngei lai i bia an chim tikah khuaruat bute in a ṭhahnemmi bia kha an chim lai. A biapi deuhdeuh hna cu:\nCeihmi a kong agenda an theih lai. Thei satsai loin bia a chim lai lo.\nMidnag bia chimmi ṭhate in a ngaih lai. Bia lutaw theih aa zuam lai.\nBiadawh lo, bia chiakha an chim lai lo. Biadawh holhdwh an hman lai.\nPumpak ngiarnak, zapi caah theih nuam lomi chim an hrial lai.\nChiarman kha upat hmaizahnak an ngei lai.\nCeih liomi bia he aa pehtlai lomi an chim lai lo.\nMinung hawi he biaceih a sinain, Pathian a kai ve ti a hngalh lai i ṭihzahnak he a chim lai.\nBia chim an duh tikah Chiarman hnatlaknak an laak lai.\nBia chim a duhmi nih kutthlir, asiloah, “Chairman” tiah an au hmasa lai.\nAgenda ceih liomi pakhat ah voihnih cung chim lo a `ha bik.\nMeting chungah a thin a tawi lai lo. Thinhun ahcun palh a fawi tuk ti a theih peng lai\nVoikhat chim ah sau tuk in a chim lai lo, tawi fiang in chim aa zuam lai.\nPhungchim tazahawt phun in chim lo ding. A duhnak te lawng kha a fianter lai.\nMidang an chim lioah dirchih, chimchih an hmang lai lo.\nZapi hnatlakmi kha cohlan khawh aa zuam lai.\nA dongh tiangin kai aa zuam lai i caan upat aa zuam lai.\n7. A Tlamtlingmi Meting Biakhiahning\nHruainak Phunghram le Phungṭengning in, zatceo maw, cheuthum cheuhnih an kai tikah tlamtlinngmi meting tuah khawh a si.\nMeting kai ding (quarum) an tlin lo tikah an thawn lai i meting dang an auh lai. Auhṭhanmi meting ah cun a kaimi paoh nih biaceih khawhnak a um.\nBia sawhsawh cu mi tam deuh hnatlaknak (simple majority) in biakhiah khawh a si.\nA biapimi cu cheuthum cheuhnih hnatlaknak (2/3 majority) in biakhiah a si.\nZapi hnatlaknak in (unanimous consensus) biakhiah hi a ṭha bik.\nHruainak Phunghram le Phungṭeng hna ning in zulh ding.\n8. Biatung Dirhning (Asu Tunning)\nPhunghram le phungṭengning in meting a kaimi nih biatung a dirh khawh lai.\nDirhkamhtu a ngeih lawngah a dirhmi biatung a nung kho.\nBiatung zeizat dah a um kho lai? Dirhkamhtu (Consensus) a ngeih lo ahcun biatung pahnih hi aṭha bik.\nLakhruak biatung (privileged motion)\nBiatung dirhmi remhnak (to amend)\nKawmiṭi kut ah chiahnak (to commit)\nThawnmi biatung (to postpone)\nCeihciami ruahṭhannak (to reconsider); 2/3 me a herh.\n10. A Nuammi Le A ṭhami Meting\nChairman nih zoh dawhte le tluangte in a hruai thiam tikah.\nMeting a kaimi nih meting upat hmaizahnak an ngeih tikah.\nTawi fiang le zapi theih khawh awkin an chim cio tikah.\nMeting chungah thin sauté le Pathian ṭihzah bu in bia an chim cio tikah.\nBiahalnak in thok lo ding (leading, siloin, open-ended question) – “A si ko lo maw? Biakinn remh ding nan hna a tla ko lo maw? tiin chim lo ding. “Biakinn remh hi a herh ngai caah zeitindah nan ruah cio?” ti ding a si.\nBia ngaihzia thiam le bia lutaw thei bute in an chim cio tikah.\nA fimthiam le a hngal deuh sinah ruahnak laakzia an thiam tikah.\nMeting a caan chung an lim khawh tikah.\nThinhunnak le pumpak ertaunak a um lo tikah.\nBia funzia an thiam tikah.\nZapi hnatlaknak in biakhiahnak a um khawh tikah.\nKhrihfabu caah a ṭhahnemmi bia an khiah khawh tikah.\n11. A Nuam Lomi Meting\nZapi ṭhatnak zoh loin mah duhnak lawngin a kalpimi an um tikah.\nHolh tam tuk le atu le atu a thomi an um tikah (agenda pakhat ah voihnihnak tam chim lo ah a ṭha bik)\nThinhunnak le sikṭhiatnak a um tikah.\nMi duhdanhnak le zeirel lonak le i hmuh thiam lonak a um tikah.\nBiachimtu nih sau tuk le cawnpiak phun in an chim tikah.\nBiathlir cawi hmangmi, a si loning (negative) tuk in a letthalmi an um tikah.\nMeting upatzia an thiam lo tikah.\nA dai tukmi, asiloah, a lung a tho lomi an tam tikah.\nChairman a ṭuanmi zei an rel hna lo tikah.\nPumpak miaknak le minthannak a kawlmi an um tikah.\nBiakhiahmi an duh lo tikah, an pom khawh lo tikah.\n12. Meting Biakhiahmi Fehternak\nMeting tuah tikah a hlan meting biakhiahmi kha relṭhan ding.\nCeihningte in aa ṭial maw, hrelhmi, chapmi a um sual maw, tiah zoh ṭhan ding.\nCeihning deuh in ṭial a si lo ahcun, remhṭhan ding.\nBiafang hmanmi zapi theih khawhmi hman ding.\nMeting a rak kaimi lawng nih fehternak biatung dirh le dirkamh khawh ding.\n13. Meting Tuahmi Zohṭhannak\nChairman ṭuan a thiam maw?\nMeting kaimi lunglawm thanuamte in an um maw?\nMeting sawmmi tlamtling in an kai maw?\nReport le caṭialmi palh lo le tlingte in a um maw?\nEidin a thaw maw, zohkhenhning a ṭha maw?\nA ṭhahnemmi biakhiahnak a chuak kho maw?\nMeting nih aa tinhmi le saduhthahmi a phan kho maw?\nMeting kaimi pakhat le pakhat upat hmaizahnak an i ngei hna maw?\nHruainak Phunglam he ai ralkah in biakhiahmi a um maw?\nZapi ruahnak in a kal maw? Mi tlawmte duhnak lawngin dah a si?\nMeting tuahnak hmun le meting tuahnak khaan a nuam maw?\nZeitindah hmailei ah kan ṭhanter khawh deuh lai? Ruahnak cheuhnak tuah ding.\n13. A bu in rianṭuannak ah ṭhanchonak a um khawhnak\nRuannak le zapi tel khawhnak a um tikah (Balance composition)\nRuahnak thar hruaitu hna nih an chuahpi khawh tikah. (creative thinking)\nLungthawhnak a um tikah. (enthusiasm and motivation)\nHmailei thil hmuh khawhnak a um tikah. (clear vision for the future)\nPalhnak kha ṭhatnak in thlen khawhnak aum tikah.\nA ṭhalei hoih in zoh thiam le ruah thiamnak a um tikah (Positive attitudes)\nPakhat le pakhat karah pehtlaihnak a ṭhat tikah (understanding)\nTuah ciami kha zoh ṭhannak a um lengmang tikah. (regular evaluation)\nPathain ṭihzahnak le upatnak he rianṭuannak a um cio tikah\nBiafunnak: A cunglei kan ṭialmi hna hi mibu hruainak le meting tuahnak ah a herhmi tlawmpalte lawng a si. A tlamtling mi a si lo. Upadi bantuk in ruat loin mah le Khrihfabu le hruaitu hna nih a herhning le aṭhat bik ningin hman khawh a si.\nCa ṭialtu Chirhchanmi Cauk:\nMac Carty, Barry: A Parliamentary Guide for Church Leaders (Nashville: Broadman, 1987)\nSang Awr, Khrihfabu ṭhithruai Thiamnak (Yangon: LBC, 2004)\nMall, Jane E. Handbook for Church Secretary (Nashville: Abingdon Press, 1982)\nTheihternak: Hi capar hi Muko 2005 vol. 10 No. 2 page 18-22 chung ah lak chinmi a si.


Thantlang Khua Kahdohnak Ah CNA/CDF Leiin Minung 3 An Nunnak ALiam! – The Cherry Par\nThantlang Khua Kahdohnak Ah CNA/CDF Leiin Minung 3 An Nunnak ALiam!\nDecember 8, 2021 December 8, 2021 Cherry News\nBreaking News: Thantlang Khua Kahdohnak Ah CNA/CDF Leiin Minung 3 An Nunnak ALiam!\nNihin chun Thantlang khua CNA/CDF le ralhrang kar kahdohnak ah mi zapi vengtu ralkap lei in minung pathum an nunnak aliam, ralhrang lei in minung zeizah an thih fiangin theih asi rih lo.\nKan mah lei an thih hi cu kan duh loh tuk mi asi ee Rest in power. CNA/CDF in Minung pathum an thi? Kan ram caah Nunnak ape upatnak sang bik Kan pek hna. Apoi tuk e mipi lei thih thang theih cu e.\nMipi lei kan fa nau le nunnak liam thawngtheih cu. Kan ngeih a chia tuk e. Ngeihchiatnak a tong mi chungkhar Bawipa nih an hnem ko hna seh mu. Kan nau le thih thawng theih cu a fak tuk ai e. Kan fa le lei thawng pang chia theih cu a fak tuk e.\nApoi tuk ee. Hriam nam i Dan tuk cang ah cun ti awk atha lo cu teh.Zapiniha forh rum ro in kan forh hna le kap hna u ca nan tih hna maw cu ee kha ee tiah Nu tiang in kan au tawn le ahlei in ram dang um ko hi kan zual.\nNihin December 8.2021 zaanlei Thantlang kahdohnak ah CDF, CNA lei in minung pathum an nunnak aliam i, minung panga hliam an tuar tiah kan theih. Kahdohnak ah ah ralhrang lei zeizah an thih ti fianghlang in theih asi rih lo. Thawngtling deuh in thanh khawh kan i zuam than lai. Credit: The Chin Post\nRalhrang Phu Nih KKG ralkap pawl an tuahto ning hna cu minung fa nih an celh cio lai lo ee! KKG Hriamtlai phu pawl an thawngpang theih cu lung hi a fak kho tuk ee. Nizan tini hrawng ah khan KKG hriamtlai phu pawl Sakhan pakhat cu ralhrang pawl nih an luhhnawh than hna i, a hmun ah minung 6 an thi, tiah thawngchia taktak theih a si. Zeiruangah dah ralhrang pawl nih KKG sakhan hi an theih peng hnga le an luhhnawh peng hnga, tiah biahalnak a tam ngaingai.\nCun mah kong he pehtlai in ralhrang pawl nih a nung in minung 18 hrawng an tlaih hna i, an haa an thlongh hna, an mit an khoih hna, an vuak an hrem hna i, thingkung cungah an thlai hna hnu ah an kaa ah thing an kalh ter hna ee ti a si. Khuami pawl nih an va kawl hna i, an va hmuh hna cu Khuami a tap lo ho fa hmanh kan um lo ee an ti. Cu tluk lungfak le thinlin cu celh a si hrimhrim lo ee.\nRalhrang pawl nih mipi hriamtlai phu pawl cu zeitluk in dah an thih hlan ah an hrem hna lai i, am hen tuar hnga timi ruah ah thinlung a fak tuk hringhran ko. KKG hriamtlai phu pawl sakhan pakhat ralhrang pawl nih an luhhnawh thanmi i a thi mi le an ruak an hmuhmi hna pawl zoh tikah a celh kan celh lo ee, tiah khuami sinin thawngpang theih a si. Hi ralhrang pawl tuahsernak vialte hi mipi thazaang chuah chinnak ah cang hram ko seh.\nNote: Hi thawngpang kong he pehtlai in kanmah nih kan duh ningin kan tialmi a si hrimhrim lo. Screeshot chungtal lakmi chungin tial thanmi a si. Hi Thawngpang a chuaknak hi Khuami pawl nih mipi ralkap pawl an ruak le an thih ning an hmuh hna tikah an celh lo caah an rak phuanmi si dawh a si. Ralhrang pawl an tuahsernak cu a hruhru hranghrang chin lengmang ko. A poi taktak. Tantakmi chungkhar le cingla ruahchan vialte Bawipa tu nih hnem hram ko hna seh.\nHi ruang ah CDF Hakha, CDF Thantlang tibantuk in a dang tein an dir than dih kha a si! CDF vialte kha CDF headquarters (zungchoh) tang ah an rak um dih hmasa. Nain, zungchoh ah a thumi saza tam deuh cu ral tuk ngam ve loin Mizoram le Victoria Camp ah khua an sa. A langpar in ralkap an control hna. Anmah nih phaisa luhchuah an rak tlaih dih fawn.\nRal atu mi ralkap nakin ral a tu ve lomi saza pawl power an ngei deuh tikah CDF ralkap an lungtling lo. Hi ruang ah CDF Hakha, CDF Thantlang tibantuk in a dang tein an dir than dih kha a si. Atu lio phu dang tete an ser ciomi zong hi raltuk a kal ngam ve lomi keimah luala bantuk pawl kha ral a tu taktak mi ralkap nakin power an i ngeihter deuh tawn caah a si tiah ka theih.\nCNA ralbawi cu lakhruak in an rank a kai lo, kum tampi ralram an um hnu ah ralbawi rank an phak a si. CDF ah cun an service caan an i khat dih. Cutikah, luh le cangka in ralbawi tuan ai timmi an tam ahcun a poi ngai ding khi a si.\nSenthang CDF le Hakha CDF kar buainak cu a zual chin caah thin a phang ngai, Shan hriamtlai phu pawl Kawl ralkap kap ti loin anmah le anmah an i kap bantuk kan si ve sual lai phan a um tuk. Tedim zong ah zahan kha anmah le anmah an i that cang. Aruang bik cu ZRA nih ‘kanmah dah ti lo hriamtlai phu dang ser a ngah lo’ tiah nawl an chuah ve caah a si.\nKan ral cu MAH a si. Hi fachuaksual doh a duhmi poah nih khawika hmun poah in doh cio ko u. A thawng deuh nih tha der deuhmi kha control i tim hram hlah u, CNF hmanh nih hohmanh an in control hna lo khi. Tanti a herh caan poah ah ‘kan ral ai khat’ timi lungput in tangti hram ko u.\nZophei, Lautu, Mara le Zotung ah CDF an um dih. CDF dang he a herhnak ah an tangti ko. Senthang zong caholh le ramri tling tein a ngei vemi an si, anmah tein CDF an dirh khi mawhchiat awk an um tiah ka ruat bak lo. Credit: Salai Lungthli Tum\n← Pu Mang Cin, Hakha Khuathar Thihnak Kong Ah A Chungkhar Nih Cathanh An Chuah!\nThantlang Nan Kah Lo Nan Tuk Lo Tiah Nan Chim Lengmang Ruangah! →


KHUAMI ZAANGFAK TUK IN RALHRANG AN TUAH CANG HNA EE – The Chinlung Post\nAugust 16, 2021 admin Kawlram 0\nShwebo Pengah Ralhrangbu An Hrang,An Zaamnak Ah Tar 2 An Nunnak Liam August 11 in Sagaing ramthen Shwebo peng chung khua hna cu ralhrangbu le pyusawthi hna nih zarhkhat chung an luhhnawh i an tlaih hna, an velh hna ruangah a zaammi 2,000 leng an si cang tiah theih a si. Nihin August 16 ah Rungtaw khua mi tar 2 hna cu an tlik zaamnak ah an zaw i an nunnak a liam tiah khuami pakhat nih RFA sin ah a chim.\nThawngpang dang relchih: Suimilam 6 Tiang Ralhrang le CDF Mindat Kahnak A Fak Mindat khua chaklei ah ralhrang phu hna le CDF kar nihin zaanlei ah fakngai in kahdohnak a chuak, ralhrang phu nih hmunthum in an doh hna.Chin ramkulh Mindat khua chaklei ah ralhrang phu hna nih an doh hna caah nihin August 16,zaanlei ah Mindat-CDF he kaphnih kar fakngai in kahdohnak a chuak tiah Mindat-CDF sin in theih a si. A luancia suimilam 1 hrawng thok in suimilam 6:00 tiang kaphnih kar fakngai in kahdohnak a chuak” tiah Mindat-CDF phu chungtel pakhat nih a chim.\nAtu ni khuacaan a that lo lio ah hin kaphnih kar kahdoh thawng cu cat lo in theih a si caah kahdohnak hi a fak ngai tiah theih a si.Nizaan ah Mindat-Matupi meng 16 ah kaphnih kar kahdohnak a chuak i, ralhrang phu lei in minung 20 hrawng an thi tiah theih a si.Nihin zinglei ah Mindat khua nitlak lei zongah Mindat-CDF le ralhrang phu kar kahdohnak a chuak i, ralhrang phu lei nih hmunthum in Mindat mipi vengtu phu hna cu an doh hna.\nTHAWNGPANG THAR FAKTUK IN CDF LE RALHRANG AN I KAP CANG,